Κατερίνα Καινούργιου: Χαμός στον «αέρα» με το δήμαρχο Πύργου - «Δεν ξέρετε με ποιους μιλάτε;» (video) - Karvasaras - Ειδήσεις από την Δυτική Ελλάδα και όλο τον κόσμο\nΚατερίνα Καινούργιου: Χαμός στον «αέρα» με το δήμαρχο Πύργου – «Δεν ξέρετε με ποιους μιλάτε;» (video)\n10 Μαρτίου 2022, 20:12\nΜεγάλη ένταση σημειώθηκε στον «αέρα» της εκπομπής «Super Κατερίνα» το πρωί της Πέμπτης (10/03) με αφορμή τη θεατρική παράσταση στην οποία συμμετέχει ο Πέτρος Χαϊκάλης στον Πύργο και η οποία τελικά ανέβηκε παρά τις αντιδράσεις. Πρωταγωνιστές του καυγά ήταν η παρουσιάστρια Κατερίνα Καινούργιου και ο δήμαρχος του Πύργου, Τάκης Αντωνακόπουλος.\nΟ δήμαρχος Πύργου θέλησε να κάνει τηλεφωνική παρέμβαση και αρχικά ανέφερε: «Για την αποκατάσταση της αλήθειας και μόνο, εμείς δεν έχουμε πρόβλημα με τον θίασο, αλλά με τη νομιμότητα και την κοινωνική κανονικότητα. Εσείς έχετε άλλη άποψη, εγώ έχω άλλη. Δε θα κάνω φιλοσοφική συζήτηση τώρα. Εμείς στείλαμε στην αστυνομία και στον εισαγγελέα ότι αυτές οι παραστάσεις γίνονται κατά παράνομο τρόπο, το διοικητικό συμβούλιο υπό τον κ. Μιχελόπουλο ανακάλεσε την άδεια που είχε δώσει. Έχουμε ειδοποιήσει την αστυνομία από την πρώτη στιγμή. Ακούστε εδώ! Δεν είναι θέμα δικό μου, υπάρχει κράτος, υπάρχουν θεσμοί. Αν θέλετε να κάνετε αβάντα στον κ. Χαϊκάλη…» και κατηγόρησε τους συντελεστές της εκπομπής για «τερατώδη ψέματα».\n«Άλλη εκπομπή βλέπετε; Ποιο κανάλι βλέπετε;»\nΤότε η Κατερίνα Καινούργιου έγινε έξαλλη. «Τι σχέση έχει ο κ. Χαϊκάλης ενώ λέτε ότι το θέατρο είναι υπό κατάληψη. Ποιος τα είπε αυτά; Άλλη εκπομπή βλέπετε; Ποιο κανάλι βλέπετε; Δεν ξέρετε με ποιους μιλάτε; Γεια σας, είμαι η Κατερίνα Καινούργιου. Με έχετε δει ποτέ; Με ξέρετε; Με έχετε δει ποτέ; Άρα ξέρετε με ποιον μιλάτε». είπε η παρουσιάστρια σε έντονο ύφος.\nTags: socialελληνική τηλεόρασηΚατερίνα Καινούργιουτηλεοπτικές εκπομπές\nΗ 27χρονη Ανδρομάχη από την Ηλεία εκπροσωπεί την Κύπρο στην φετινή Eurovision\nΗ Πάτρα αποχαιρετά τον 6χρονο Κωνσταντίνο που έδωσε ζωή με τον θάνατό του


Judas and the Black Messiah: Δίκαιη Χρυσή Σφαίρα για τον καθηλωτικό Ντάνιελ Καλούγια | LiFO\nJudas and the Black Messiah: Δίκαιη Χρυσή Σφαίρα για τον καθηλωτικό Ντάνιελ Καλούγια\n5.3.2021 | 10:32\nΟ Λακίθ Στάνφιλντ εξερευνά όλα τα χαρακτηριστικά του προδότη, στριμωγμένος, επιπόλαιος, μαγεμένος από ένα ευγενές θηρίο, καιροσκόπος αλλά και survivor – κανονικός Ιούδας.\nΣτις 4 Δεκεμβρίου 1969 η αστυνομία του Σικάγο και ένοπλοι πράκτορες του FBI ξεκινούν για την πιο φιλόδοξη επιχείρησή τους. Στόχος ήταν ένα μεγάλο διαμέρισμα της οδού West Monroe, όπου διέμενε ένας από τους ανθρώπους που βρισκόταν στις κορυφαίες θέσεις της λίστας του FBI με τους «Σημαντικότερους Μαύρους Εξτρεμιστές», κάτω από τον κωδικό KBE. Ήταν ο Φρεντ Χάμπτον, ο οποίος, λίγες ώρες αργότερα, θα ήταν νεκρός. Νομοτελειακή κατάληξη, επεισοδιακή διαδρομή.\nΟ Χάμπτον ήταν από καιρό ένας από τους βασικούς στόχους του FBI, καθώς, κατά κοινή ομολογία, ήταν ο πιο ισχυρός και χαρισματικός ηγέτης των Μαύρων Πανθήρων. Ήταν ο αρχηγός της οργάνωσης για όλη την Πολιτεία του Ιλινόις, με το παράρτημα αυτό να είναι η μεγαλύτερη τοπική οργάνωση σε όλες τις ΗΠΑ. Ήδη από τον Δεκέμβριο του 1968, το FBI και η αστυνομία είχαν εξαπολύσει δεκάδες επιθέσεις σε γραφεία των Μαύρων Πανθήρων σε ολόκληρη τη χώρα. Γραφεία ανατινάχθηκαν, σε άλλα έγιναν έφοδοι και συνελήφθησαν δεκάδες μέλη, ενώ στο παράρτημα του Ντένβερ καταστράφηκε επιδεικτικά μια μεγάλη ποσότητα τροφίμων και ρούχων που προοριζόταν για τα προγράμματα αλληλοβοήθειας.\nΜέχρι τα τέλη του Οκτωβρίου τα γραφεία της οργάνωσης είχαν δεχτεί τρεις φορές επίθεση από την αστυνομία. Καταστράφηκαν γραφεία, έπιπλα και γραφομηχανές, σε μια περίπτωση πυρπολήθηκε και ένας όροφος, ενώ συνελήφθησαν συνολικά περίπου εκατό μέλη με αστήρικτες κατηγορίες, οι οποίες κατέπεσαν πάραυτα κατά την ανακριτική διαδικασία. Τίποτα, όμως, δεν συγκρίνεται με την επιχείρηση που στήθηκε στις 4 Δεκεμβρίου στο Σικάγο.\nΥπήρξε ριζοσπάστης και δηλωμένος πολέμιος του καπιταλισμού. Δεν θεωρούσε τίποτε χειρότερο από την εξέλιξη των ομόφυλών του σε κομφορμιστές. Γι’ αυτόν τον λόγο κατέφευγε στα κατώτερα στρώματα και, ως γνήσιος μαρξιστής/λενινιστής, αντιτασσόταν στη δυτικού τύπου δημοκρατία.\nΤον Νοέμβριο του 1969, ο Χάμπτον ταξίδεψε ως την Καλιφόρνια για να συναντηθεί με την ηγεσία των Μαύρων Πανθήρων. Εκεί του προσφέρθηκε θέση στην κεντρική επιτροπή, όπως και εκείνη του εκπροσώπου της οργάνωσης σε εθνικό επίπεδο. Όσο ο Χάμπτον έλειπε, δύο αστυνομικοί σκοτώθηκαν στο Σικάγο σε ανταλλαγή πυροβολισμών με τους Μαύρους Πάνθηρες, ενώ έχασε τη ζωή του και το 19χρονο μέλος των Μαύρων Πανθήρων, Σπέρτζον Γουίντερ.\nΜετά το περιστατικό αυτό η τοπική εφημερίδα «Chicago Tribune» στο κύριο άρθρο της με τίτλο «No quarter for wild beasts» («Κανένας χώρος για τα άγρια θηρία») καλούσε τους αστυνόμους του Σικάγο να είναι «έτοιμοι να πυροβολήσουν» κάθε φορά που πλησίαζαν τους Μαύρους Πάνθηρες.\nΑκόμη κι αν η βιογραφία του Κινγκ δεν δίνει έμφαση στο μαρξιστικό προφίλ του ηγέτη των Μαύρων Πανθήρων, δεν αποφεύγει τη βασική αλήθεια της δράσης και της ρητορικής του.\n«Οι αστυνομικοί πρέπει να λάβουν εντολές να είναι έτοιμοι να πυροβολήσουν όταν πλησιάζουν ύποπτοι των Μαύρων Πανθήρων» ανέφερε ο δημοσιογράφος που διατηρούσε την ανωνυμία του, τονίζοντας ότι «οι Μαύροι Πάνθηρες θα πρέπει να είναι υπό συνεχή παρακολούθηση. Έχουν κηρύξει πόλεμο στην κοινωνία μας. Γι’ αυτόν τον λόγο έχουν χάσει το δικαίωμα να αντιμετωπίζονται όπως οι απλοί παραβάτες του νόμου».\nΤο τελευταίο του βράδυ, στις 3 Δεκεμβρίου, ο Χάμπτον είχε παραδώσει ένα μάθημα πολιτικής εκπαίδευσης σε τοπική εκκλησία, στο οποίο είχαν συμμετάσχει πολλά μέλη των Μαύρων Πανθήρων. Στη συνέχεια, όπως συνηθιζόταν, αρκετοί «Πάνθηρες» είχαν μεταβεί στο διαμέρισμα του Χάμπτον – συνολικά δέκα άτομα. Εκεί, τους περίμενε ο Ο’Νιλ, ο οποίος είχε ετοιμάσει το γεύμα της βραδιάς.\nΩστόσο, ο πληροφοριοδότης του FBI είχε προσθέσει στο ποτό ή, κατ’ άλλους, στη σούπα του Χάμπτον αρκετή ποσότητα βαρβιτουρικών, ώστε να είναι σε καταστολή όταν θα εισέβαλλαν οι αστυνομικοί στο διαμέρισμα. Οι «Πάνθηρες» δείπνησαν περίπου γύρω στα μεσάνυχτα και ο Ο’Νιλ έφυγε από το διαμέρισμα γύρω στη 1:30. Ο Χάμπτον αποκοιμήθηκε, ενώ μιλούσε στο τηλέφωνο με τη μητέρα του.\nΠαρόλο που δεν υπάρχουν αναφορές ότι ο Χάμπτον έπαιρνε ναρκωτικά, η χημικός της Κομητείας Κουκ, Έλινορ Μπέρμαν, θα ανέφερε στη συνέχεια ότι σε δύο διαφορετικά τεστ εντόπισε βαρβιτουρικά στο αίμα του Χάμπτον. Ο χημικός του FBI θα δήλωνε στη συνέχεια ότι εκείνος δεν μπόρεσε να εντοπίσει ανάλογα ευρήματα.\nΚαι ενώ μέρος της πλοκής της ταινίας του Σάκα Κινγκ, Judas and the Black Messiah, αφορά το διαδικαστικό (procedural) και το χρονικό μιας κρίσιμης περιόδου, επικεντρώνοντας στην τελευταία φορά που ένα οργανωμένο, καθαρά αριστερό κίνημα έθετε βάσεις για μια καίρια παρέμβαση σε μια κοινωνία που έβραζε, εδώ ο τόνος είναι πιο ζωτικός και το περιεχόμενο πιο βαθύ απ’ ό,τι στην πολύ πρόσφατη Δίκη των 7 του Σικάγο, που διαδραματίζεται την ίδια περίοδο. Ο Σόρκιν αναλύει αναδρομικά τα γεγονότα, περισσότερο σεναριακά, κατά τη διάρκεια της μακρόσυρτης δίκης, ενώ το αφήγημα του Αφροαμερικανού Μεσσία της πολιτικής σκηνής μιλάει για έναν εμπνευσμένο ηγέτη, έναν ραψωδό των καταφρονεμένων, de facto καταδικασμένο σε βίαιη εξαφάνιση.\nΟ τίτλος υποδεικνύει το κέντρο βάρους: η προτεραιότητα δίνεται στον Ιούδα, τον Γουίλιαμ «Μπιλ» Ο’Νιλ, ο οποίος συλλαμβάνεται στην αρχή της ταινίας για κλοπή αυτοκινήτου σε νεαρή ηλικία και εξαναγκάζεται να ανταλλάξει την ποινή, και μαζί μια κηλίδα στο μητρώο που θα τον ακολουθούσε για όλη του τη ζωή, με τη σταδιακή συμμετοχή του στο κίνημα και την προσχώρησή του στον στενό κύκλο των έμπιστων του Χάμπτον. Εξελίσσεται σε αγαπημένο μαθητή του δασκάλου, όχι αυθαίρετα, αλλά διότι σημαντικό μέρος του πλάνου του Χάμπτον ήταν να πλησιάσει και να προσηλυτίσει τους πιο φτωχούς από τους άπορους, τους άστεγους, καθώς και τις συμμορίες του δρόμου, κάτι που σίγουρα δεν είχε στο μυαλό της η επίσημη κομμουνιστική θεωρία της ενωμένης στον αγώνα εργατικής τάξης μέσω των ευδιάκριτων συνδικάτων τους.\nΟ Ο’Νιλ δεν χρειάστηκε να προσπαθήσει πολύ για να παρασυρθεί από τον ευαίσθητο και αιχμηρό λόγο του πρωτο-ράπερ της πάλης για τα δικαιώματα της καταπιεσμένης τάξης και από τη μεριά του ο Χάμπτον καλωσόρισε έναν ακόμη εθελοντή και τον ξεχώρισε, αφού πρώτα η κουστωδία του τον τέσταρε για να διαπιστώσει αν ήταν όντως αυθεντικός.\nΟ σκηνοθέτης Σάκα Κινγκ, αριστερά, στο σετ του «Judas and the Black Messiah», με τον ηθοποιό Ντάνιελ Καλούγια. Φωτ.: Glen Wilson/Warner Bros.\nΑκόμη κι αν η βιογραφία του Κινγκ δεν δίνει έμφαση στο μαρξιστικό προφίλ του ηγέτη των Μαύρων Πανθήρων, δεν αποφεύγει τη βασική αλήθεια της δράσης και της ρητορικής του. Υπήρξε ριζοσπάστης και δηλωμένος πολέμιος του καπιταλισμού. Δεν θεωρούσε τίποτε χειρότερο από την εξέλιξη των ομόφυλών του σε κομφορμιστές. Γι’ αυτόν τον λόγο κατέφευγε στα κατώτερα στρώματα και, ως γνήσιος μαρξιστής/λενινιστής, αντιτασσόταν στη δυτικού τύπου δημοκρατία.\nΣτον ρόλο του ανάδελφου Μεσσία μόνο μια χαρισματική ερμηνεία ταιριάζει. Και ο Ντάνιελ Καλούγια του Τρέξε αποδεικνύεται ιδανικός ενσαρκωτής. Τρυφερός με τη σύζυγό του, Ακούα Ντζέρι, πρώην Ντέμπορα Τζόνσον, η οποία μάλιστα έδωσε την «ευχή» της στους συντελεστές και δημιουργούς, ευγνώμων για το δώρο του παιδιού που θα έφερνε σύντομα στον κόσμο, δοτικός στους φίλους και ομοϊδεάτες του, αλλά και διαπρύσιος στις δημόσιες εμφανίσεις του, ένας σταρ που οπλιζόταν με το δίκιο του κόσμου αλλά και με τη μελαγχολία ενός μάρτυρα στα κενά διαστήματα που έντεχνα αξιοποιεί ο Σάκα Κινγκ με τις λυρικές μουσικές φράσεις του Μαρκ Ίσαμ, ο καθηλωτικός Καλούγια, που κέρδισε τη Χρυσή Σφαίρα δεύτερου ανδρικού ρόλου και είναι υποψήφιος στην ίδια κατηγορία στα SAG Awards, πλάθει έναν εμβληματικό χαρακτήρα, άγνωστο στο πλατύ κοινό, με την οξυμμένη αντίληψη και την πεποίθηση πως ο θεατής οφείλει να βαφτιστεί στο πνεύμα του – είναι μάλιστα συγκινητικό το πώς ο Βρετανός ηθοποιός μεταφέρει το νήμα από τον Μαύρο Πάνθηρα της Marvel και την προβολή ενός εξιδανικευμένου αφρικανικού κόσμου ανάποδα, ξεκινώντας από τις ρίζες και το ρεαλισμό μιας άνισης μάχης.\nΩστόσο, το Σικάγο του ’69 δεν είχε καμία σχέση με τη Γουακάντα και ο υποψήφιος καταδότης έγινε μαριονέτα στα χέρια του Έντγκαρ Χούβερ (αγνώριστος στον ρόλο του δαιμονικού αφεντικού του FBI ο Μάρτιν Σιν) και του πονηρού σχεδίου των Αρχών να προσεγγίσουν τον στόχο εκ των έσω. Ο Λακίθ Στάνφιλντ εξερευνά όλα τα χαρακτηριστικά του προδότη, στριμωγμένος, επιπόλαιος, μαγεμένος από ένα ευγενές θηρίο, καιροσκόπος αλλά και survivor – κανονικός Ιούδας, χωρίς τα περιττά μυθολογικά αξεσουάρ, αρμονικά συγχρονισμένος με τον δάσκαλό του. Η παρουσία του πραγματικού Ο’Νιλ στην ταινία (αυτά που λέει, η ψυχραιμία και η αποστασιοποίησή του) είναι ανατριχιαστική.\nΚλόι Ζάο: Η κινεζικής καταγωγής θριαμβεύτρια των φετινών Χρυσών Σφαιρών


Τα νέα των blogs: Στις αρχές του 2010 ξεκινάει ο Αρναούτογλου\nΟ Γρηγόρης Αρναούτογλου αποφάσισε να μην εμφανιστεί στην τηλεόραση την φετινή τηλεοπτική σεζόν. Αυτό τουλάχιστον υποστηρίζουν δημοσιεύματα στο διαδίκτυο. Κάτι βέβαια που δεν ισχύει σε καμία περίπτωση. Χωρίς ιδιαίτερη σκέψη είναι προφανές ότι κάτι τέτοιο δεν μπορεί να συμβεί.\nΈνα τόσο ισχυρό χαρτί δεν το αφήνεις εκτός τηλεόρασης ειδικά τη φετινή χρονιά που η μάχη της τηλεθέασης είναι πιο σκληρή από ποτέ. Σύμφωνα πάντα με το δημοσίευμα ο γνωστός παρουσιαστής συμφώνησε από κοινού με το μεγάλο κανάλι να μείνει εκτός και να επιστρέψει τη νέα τηλεοπτική σεζόν με κάτι πρωτοποριακό και καινούριο.\nΕμείς όμως έχουμε άλλη πληροφόρηση. Ο Γρηγόρης Αρναούτογλου αποτελεί το «δέκα το καλό» για το MEGA και δεν θα μείνει εκτός τηλεόρασης. Η μάλλον θα μείνει αλλά μόνο για το 2009. Στις αρχές του νέου έτους θα αναλάβει την βραδινή ζώνη του καναλιού παρουσιάζοντας κάποιο show αγνώστου ταυτότητος μέχρι στιγμής\nΠάντως αν τα πράγματα δεν πάνε όπως τα σχεδιάζουν στην Παιανία-πράγμα δύσκολο, αφού ήδη οδηγούν την κούρσα στην πίστα της τηλεθέασης- ίσως να αναλάβει και νωρίτερα αλλά σε καμία περίπτωση δεν θα απουσιάσει από τη μικρή οθόνη.\nΑναρτήθηκε από blogonea στις 5:51 μ.μ.


Οι πλουσιότεροι Κύπριοι στη Μ.Βρετανία- Ανατροπή στην 1η θέση - Larnakaonline.com.cy\nHome ΕΠΙΚΑΙΡΟΤΗΤΑ Οι πλουσιότεροι Κύπριοι στη Μ.Βρετανία- Ανατροπή στην 1η θέση\nΟι πλουσιότεροι Κύπριοι στη Μ.Βρετανία- Ανατροπή στην 1η θέση\nΑπό αυτήν δεν λείπουν οι Κύπριοι, κάποιοι από τους οποίους φιγουράρουν σε πολύ υψηλές θέσεις στην κατάταξη.\nΜάλιστα φέτος υπήρξε μια ανακατάταξη, στις θέσεις, με τον Alki David να βρίσκεται πλέον στην πρώτη θέση στην κατάταξη των Κυπρίων.\nΔείτε τους πιο πλούσιους Κύπριους:\nΟ πιο πλούσιος Κύπριος είναι ο επιχειρηματίας Alki David, ο οποίος κατατάσσεται στη θέση 58 με περιουσία £2.6 δισ. Γεννήθηκε στη Νιγηρία από Κύπριους γονείς ενώ ζει στη Βρετανία και στο Λος Άντζελες. Ο Alki David κατέχει την εταιρεία FilmOn, μια επιχείρηση ζωντανής ροής στο διαδίκτυο, η οποία επιτρέπει την πρόσβαση σε ζωντανή μετάδοση HDTV μέσω Η / Υ, τηλεοράσεων και κινητών τηλεφώνων αξίας άνω των 500 εκατομμυρίων λιρών. Κατέχει πάνω από το 80% του μεριδίου. Ο Alki David είναι μέλος της οικογένειας Leventis, η οποία συγχώνευσε την εταιρεία εμφιάλωσης της με την Coca Cola για να δημιουργήσει τη διεθνή εταιρεία εμφιάλωσης ποτών Coca Cola HBC στο Λονδίνο. Η αξία της επιχείρησης φτάνει στα 8,2 δισεκατομμύρια λίρες.\nΝα θυμίσουμε ότι ο Κύπριος επιχειρηματίας, Άλκης Δαυίδ, τις τελευταίες ώρες, βρίσκεται στην επικαιρότητα καθώς ο συνελήφθη μαζί με τον δισεκατομμυριούχο συνεργάτη του μετά την προσγείωσή τους στον Άγιο Χριστόφορο (Saint Kitts) της Καραϊβικής με ιδιωτικό τζετ επειδή μετέφεραν κάνναβη αξίας 1,3 εκατομμυρίων δολαρίων.\nΟ δεύτερος πιο πλούσιος Κύπριος στη λίστα είναι ο ιδρυτής της εταιρείας Easy Jet, Sir Stelios Haji –Ioannou, που βρίσκεται στη θέση 62 και η περιουσία του φτάνει στις 2,29 δισ. αγγλικές λίρες. Λίγοι άνθρωποι έχουν χάσει περισσότερα από το Brexit από τον Haji –Ioannou, αφού την επόμενη ημέρα του δημοψηφίσματος οι μετοχές του σημείωσαν κατακόρυφη πτώση και ακόμα δεν έχει ξεπεράσει τις ζημιές.\nΤρίτη πιο πλούσια είναι η οικογένεια Lazari στην 67η θέση με περιουσία £2.054 δισ. Ο θάνατος του of Chris Lazari πριν από δύο χρόνια άφησε ένα μεγάλο κενό στον χώρο της αγοράς ακινήτων. Ο Chris καταγόταν από την Κύπρο, ξεκίνησε από τον χώρο της μόδας ενώ στη συνέχεια ίδρυσε την Lazari Investments, που ακμάζει στο κεντρικό και βόρειο Λονδίνο και τώρα διοικείται από τα τρία παιδιά του.\nΟ τέταρτος πιο πλούσιος Κύπριος είναι ο 53χρονος John Christodoulou με περιουσία £1.6 δισ. και βρίσκεται στην 96η θέση στην κατάταξη. Γεννήθηκε στη Λευκωσία αλλά μετανάστευσε στη Βρετανία μετά την τουρκική εισβολή. Ο John Christodoulou είναι ιδιοκτήτης των πεντάστερων ξενοδοχείων Marriot και Four Seasons, κατέχει 2.000 οικιστικές και εμπορικές μονάδες στο κεντρικό Λονδίνο, γη στη Βραζιλίας, διαμερίσματα στη Νέα Υόρκη, το Hilton Tower του Μάντσεστερ και το Radisson Blu του Λίβερπουλ.\nprevious Από το πρόστιμο εκατομμυρίων στη σύλληψη ο Κύπριος επιχειρηματίας\nnext Πώς ο Ορέστης άλλαξε «υπογραφή» σε 2 χρόνια και τροποποίησε δράση


Gavros.gr - Η τάξη αποκαταστάθηκε!\nΚυριακή, 01 Απριλίου 2018 - 22:56\nΜε… πρωταπριλιάτικο αστείο έμοιαζε το 2-0 που είχε η ΑΕΚ απέναντι στον Ολυμπιακό! Καιρός ήταν για μία «απάντηση», αλλά επ’ ουδενί δεν μένει εκεί. Γιατί οι σωστές και καλές απαντήσεις πρέπει να έρθουν στα πλέι οφ. Οι δυο τους θα παίξουν για μία θέση στον τελικό, μην το ξεχνάτε, θα έχουμε κι άλλες μάχες μεταξύ των δύο με αντίκρισμα.\nΠαρά την άφιξή τους στην Αθήνα από τη Μάλαγα το βράδυ του Σαββάτου, την παράταση που είχαν στην πλάτη τους και τις δύο απουσίες των Πρίντεζη και Παπανικολάου και ουσιαστικά το ροτέισον των 9 παικτών, οι «ερυθρόλευκοι» έδειξαν φανερά ότι «κουβαλούσαν» αυτό το 2-0 μέσα τους και δεν το είχαν ξεχάσει. Ήθελαν να ξεσπάσουν απέναντί τους, να αποκαταστήσουν τη τάξη και να φέρουν τα πράγματα στη σωστή τους βάση.\nΓιατί, είναι καλή ομάδα η ΑΕΚ ή για να το θέσουμε πιο σωστά έχει καλές μονάδες που παίζουν ελεύθερα και με βάση το ατομικό τους ταλέντο στην επίθεση, αλλά η διαφορά τους – πως να το κάνουμε- με τον Ολυμπιακό παραμένει. Έχουν απόσταση ακόμα ποιοτική και δυναμικότητας μεταξύ τους.\nΤην ήθελαν τη νίκη οι «ερυθρόλευκοι» και επιβλητικά. Ευρεία, εμφατική. Φάνηκε από την θέλησή τους να φτάσουν τους 100 πόντους. Και δεν είναι επειδή το ήθελε και το φώναζε ο κόσμος, γιατί έχει γίνει και σε άλλο ματς αλλά δεν το κυνήγησαν. Το έκαναν όμως με την ομάδα του Ντράγκαν Σάκοτα, που οι… γύρω από την ομάδα (κι όχι οι της ομάδας), είχαν λερώσει το στόμα τους και επέδειξαν μεγάλη ασέβεια στον Ολυμπιακό! Το ήθελαν για τον εαυτό τους, για να ξεσπάσουν, για να κάθονται να… βαράνε το κεφάλι τους στον τοίχο και να λένε «τι κάναμε στην Κρήτη;».\nΌτι έγραψε, έγραψε όμως σημασία έχει το τώρα…\nΗ ΑΕΚ έχει κάτι το οποίο δυσκολεύει τον Ολυμπιακό. Έχει παίκτες που σουτάρουν πολλοί, που φτιάχνουν φάσεις για τον εαυτό τους, που πάνε στο ένας με έναν και δείχνουν την ατομική ποιότητά τους. Ο Σάκοτα είναι διαβασμένος απέναντί του και ξέρει πότε να πάει στο ποστ ή να δημιουργήσει τέτοιες συνθήκες ενώ αξιοποίησε αμυντικά τον Βασιλόπουλο. Σε συνδυασμό με τους πόντους που της... χάρισε ο Ολυμπιακός (6 σε αιφνιδιασμό στο 1ο δεκάλεπτο) από λάθη του και από το ριμπάουντ, έδειξε ικανή στο ξεκίνημα να κάνει αυτό που δεν θα πίστευαν ούτε οι ίδιοι… Είχε στο ημίχρονο 36 σουτ έναντι 28 του Ολυμπιακού, είχε 8 πόντους από αιφνιδιασμό, 10 από λάθη του Ολυμπιακού και 8 πόντους από δεύτερη ευκαιρία. Από τα επιθετικά που κέρδισε. Της έδωσε λοιπόν αρκετά και από μόνος του.\nΟ Ολυμπιακός όμως στρώνοντας την άμυνά του στο 3ο δεκάλεπτο (δέχθηκε 15 πόντους) αλλά και έχοντας αυτή τη φορά βοήθεια από τον πάγκο αποκατέστησε τη τάξη! Παίζοντας (ένεκα και ανάγκης) κυρίως με τρία γκαρντ και τον Παπαπέτρου στο «4», κατεύθυνε το ματς εκεί που ήθελε και πήρε μια διαφορά την οποία όσες φορές η ΑΕΚ ροκάνισε (όχι σε απόσταση αναπνοής) είχε τις λύσεις την κάθε φορά και τις απαντήσεις για να της κόβει τον βήχα.\nΟ Σπανούλης- ο οποίος σημείωσε ακόμα ένα ρεκόρ και έγινε ο δεύτερος σκόρερ στην Α1 και με 19 πόντους ακόμα περνάει στην πρώτη θέση- παρά τα λάθη του (τα 6 από τα 9 στο 1ο δεκάλεπτο) ήταν εξαίσιος αλλά όχι μόνος. Γιατί ο Ολυμπιακός πήρε τούτη τη φορά από τις αλλαγές του. Ο Στρέλνιεκς συνέχισε να είναι (ήταν και στη Μάλαγα) επιθετικός παίρνοντας πάνω του επιθέσεις βοήθησε και ο Μπράουν ενώ πολύ έξυπνα έπαιξε ο Ρόμπερτς. Έπαιξε με μυαλό και ο Μιλουτίνοφ έκανε καλή δουλειά στο να του ανοίγει τον διάδρομο. Όσοι έπαιξαν (πλην του Μπόγρη) έδωσαν κάτι επιθετικά με αποτέλεσμα ο Ολυμπιακός να πάρει από τον πάγκο του… 51 πόντους. Δεν είναι και κάτι συνηθισμένο.\nΟι ψηλοί επίσης άλλαξαν την κατάσταση στο επιθετικό ριμπάουντ. Ο Ολυμπιακός πήρε 10 πόντους από 2η ευκαιρία στο δεύτερο ημίχρονο τη στιγμή που στο πρώτο είχε… 0 ενώ έπαψε να χαρίζει πόντους και από τα λάθη του.\nΑυτή η νίκη του Ολυμπιακού δεν έκρινε κάτι αλλά ήταν καθαρά θέμα γοήτρου, ψυχολογίας και όπως είπαμε απαντήσεων στους εαυτούς τους. Τώρα το μόνο που έχουν να κάνουν είναι να επιστρέψουν και οι τραυματίες και να προσηλωθούν αποκλειστικά στην Ευρωλίγκα. Έχουν το παιχνίδι με την Ζαλγκίρις που μόνο αδιάφορο δεν είναι και φυσικά μετά τα πλέι οφ.\nΥΓ: Κάκιστη η διαιτησία του Αναστόπουλου για μία ακόμη φορά. Έχει εμμονή και μένος κατά του Ολυμπιακού.\nΥΓ2: Δεν ήταν καλός ο Παπαπέτρου στην άμυνα. Δέχθηκε πολλούς πόντους από τον Σάκοτα αλλά αυτό που μου έκανε εντύπωση ήταν που σε μία φάση κοίταγε από την αντίθετη πλευρά της πορείας της μπάλας. Επιθετικά ήταν άριστος, όχι μόνο γιατί είχε 3/3 αλλά γιατί διάβαζε σωστά το παιχνίδι και έπαιρνε πρωτοβουλίες όπως το έκρινε.\nΥΓ3: Ο Πάντερ ήρθε από τη Ρόζα Ράντομ (πολωνική). Αναρωτιέμαι αν ο Ολυμπιακός έπαιρνε παίκτη από τέτοια ομάδα τι θα γίνονταν.


Evia Top: Εμβολιασμός: Τα σενάρια επέκτασης της υποχρεωτικότητας\nΕμβολιασμός: Τα σενάρια επέκτασης της υποχρεωτικότητας\nΜε την «Ομικρον» να επελαύνει σε όλη τη χώρα, η κυβέρνηση έχει ρίξει όλο το βάρος στο πώς θα περάσει όσο το δυνατόν πιο ανώδυνα το πέμπτο αυτό κύμα, αλλά και πώς η χώρα θα είναι όσο το δυνατόν πιο θωρακισμένη στην επόμενη φάση, μετά την «Ομικρον», ώστε να επιβεβαιωθούν οι προβλέψεις για «COVID free» άνοιξη. Στο πλαίσιο αυτό τις τελευταίες ημέρες στο Μέγαρο Μαξίμου υπάρχει συζήτηση για την επέκταση της υποχρεωτικότητας και στους άνω των 50 ετών.\nΟ πρωθυπουργός, όπως άλλωστε είχε γίνει και σε άλλες φάσεις της πανδημίας, δέχεται διαφορετικές εισηγήσεις. Η πρώτη είναι για άμεση εφαρμογή της υποχρεωτικότητας και στους άνω των 50 ετών. Η προσέγγιση αυτή στηρίζεται στο ότι το μέτρο της υποχρεωτικότητας στους άνω των 60 ετών λειτούργησε σε ικανοποιητικό βαθμό καθώς αυξήθηκε ο εμβολιασμός στη συγκεκριμένη ηλικιακή κατηγορία. Με το ίδιο σκεπτικό, λένε οι υποστηρικτές της άμεσης επέκτασης της υποχρεωτικότητας, θα αυξηθεί το ποσοστό και στους 50 και άνω και ο ερχόμενος Μάρτιος –που πολλοί τοποθετούν και τη λήξη της πανδημίας– θα βρει τον πληθυσμό ακόμα περισσότερο θωρακισμένο.\nΥπάρχει όμως και η αντίθετη άποψη που λέει πως η λήψη νέων μέτρων δεν είναι της παρούσης. Οι υποστηρικτές αυτής της άποψης θεωρούν πως η επέκταση της υποχρεωτικότητας θα είχε πολύ μεγαλύτερη βαρύτητα ένα με δύο μήνες πριν, όταν βρισκόμασταν πριν από την επέλαση της «Ομικρον». Σήμερα, με τη νέα μετάλλαξη να έχει σαρώσει ήδη σε νέες μολύνσεις και τους πολίτες να είναι σε πρωτοφανή κόπωση μετά από 23 μήνες πανδημίας, η επέκταση της υποχρεωτικότητας δεν ενδείκνυται για δύο λόγους: πρώτον, αυτός που θα κάνει τώρα την πρώτη δόση για να έχει κάποια ανοσία πρέπει να κάνει και τη δεύτερη: Συνεπώς θα περάσει τουλάχιστον ένας μήνας για να αποκτήσει κάποια ανοσία. Δεύτερος λόγος είναι πως στην παρούσα φάση η επέκταση της υποχρεωτικότητας θα πολλαπλασιάσει την κοινωνική κόπωση. Αυτό ωστόσο δεν σημαίνει πως σε επόμενο χρόνο όταν η «Ομικρον» υποχωρήσει δεν είναι πιθανό, σε πιο «φυσιολογικές» συνθήκες, το σενάριο επέκτασης της υποχρεωτικότητας να επανέλθει. Οπως προαναφέρθηκε, και οι δύο απόψεις συνυπάρχουν στο Μέγαρο Μαξίμου. Ενδεικτικό των διαφορετικών προσεγγίσεων είναι πως τις τελευταίες ημέρες διατυπώθηκαν δημοσίως διαφορετικές απόψεις. Ο κ. Πέτσας την περασμένη Παρασκευή άφησε ανοικτό το ενδεχόμενο λήψης νέων μέτρων, επέκτασης δηλαδή της υποχρεωτικότητας. Το Σάββατο η κ. Γκάγκα διέψευσε το σχετικό σενάριο, λέγοντας πως δεν εξετάζονται νέα μέτρα, ενώ την Κυριακή ο κυβερνητικός εκπρόσωπος άφησε εκ νέου όλα τα ενδεχόμενα ανοικτά.\nΟ πρωθυπουργός δεν έχει λάβει τις τελικές αποφάσεις, ενώ μεγάλος στόχος του Μεγάρου Μαξίμου παραμένει η COVID free» άνοιξη.\nΤην ίδια ώρα, στην κυβέρνηση αξιολογούν θετικά την πρώτη μέρα ανοίγματος των σχολείων. Τα πάνω από 15.000 κρούσματα, εάν δεν είχαν ανοίξει τα σχολεία το πιθανότερο είναι πως δεν θα είχαν εντοπιστεί και θα επιβάρυναν την κοινότητα επιπλέον.\nΣε αυτό αναφέρθηκε και ο πρωθυπουργός με ανάρτησή του στα μέσα κοινωνικής δικτύωσης, σημειώνοντας: «Χάρη στο σύστημα των μαζικών τεστ, εντοπίστηκαν πάνω από 15.000 κρούσματα κορωνοϊού τα οποία, διαφορετικά, θα κυκλοφορούσαν στην κοινότητα μεταδίδοντας πολύ πιο εύκολα τον ιό». Ο πρωθυπουργός συνέχισε «αποκαλύπτοντας» το σχέδιο της κυβέρνησης ενόψει της συνέχειας που στηρίζεται στο testing και στους εμβολιασμούς: «Θέλω να υπογραμμίσω ότι η πατρίδα μας είναι στις πρώτες θέσεις στην Ευρώπη σε εργαστηριακούς και αυτοδιαγνωστικούς ελέγχους. Μέχρι τώρα έχει οργανώσει και διαθέσει 94.000.000 τεστ σε 7.800.000 πολίτες. Σύμφωνα με τους επιστήμονες, μαζί με τους εμβολιασμούς είναι η καλύτερη απάντηση στην πανδημία και ειδικά στη μετάλλαξη «Ο».


Δέσποινα Καμπούρη: Τι κάνει στην κουζίνα την ώρα που κοιμάται η μπέμπα; (ΦΩΤΟ) - FreddoNews Δέσποινα Καμπούρη: Τι κάνει στην κουζίνα την ώρα που κοιμάται η μπέμπα; (ΦΩΤΟ) - FreddoNews\nΔέσποινα Καμπούρη: Τι κάνει στην κουζίνα την ώρα που κοιμάται η μπέμπα; (ΦΩΤΟ)\nBy Freddo News / Published on Δευτέρα, 11 Ιούλ 2016 20:00 ΜΜ / Δεν επιτρέπεται σχολιασμός στο Δέσποινα Καμπούρη: Τι κάνει στην κουζίνα την ώρα που κοιμάται η μπέμπα; (ΦΩΤΟ) / 1674 views\nΣε πελάγη ευτυχίας πλέουν η παρουσιάστρια και ο μετά τον ερχομό το δεύτερου παιδιού τους.\nΗ Δέσποινα Καμπούρη και ο μηχανικός Βαγγέλης Ταρασιάδης επέστρεψαν πριν λίγες ημέρες στο σπίτι τους και από τότε περνούν μοναδικές στιγμές με τα κορίτσια τους, την Έλενα και την Χριστίνα-όπως θα την ονομάσουν.\nΤο πρόγραμμα της Δέσποινας είναι ιδιαίτερα πιεσμένο και γι’ αυτό το λόγο, όποτε το νεογέννητο κοιμάται, ξεκλέβει χρόνο για να ασχοληθεί με τις δουλειές του σπιτιού. Έτσι, σήμερα, λίγες ώρες μετά το μεσημέρι, την ώρα που η μπεμπούλα της ήταν στο κρεβατάκι της, βρήκε την ευκαιρία να κάνει την αγαπημένη της συνταγή για κουλουράκια.\nΜάλιστα, σ τους διαδικτυακούς της φίλους έδωσε και τη συνταγή. Δείτε την:\nTagged as: ΔΕΣΠΟΙΝΑ ΚΑΜΠΟΥΡΗ ΚΟΥΖΙΝΑ ΚΟΥΛΟΥΡΑΚΙΑ ΜΑΓΕΙΡΙΚΗ ΜΩΡΟ ΥΠΝΟ


ένας στρατολάτης: Πρώτη γεύση\nΜια αμφιθυμία δεν κρύβω πως την έχω.\nΕίναι ωραίο να βλέπεις τα μούτρα των πασόκων και των νεοδημοκρατών μετά τα σεισμικά γι'αυτούς αποτελέσματα. Είναι θετικό, τουλάχιστον ως προς τη σημειολογία, πως ένα αριστερό κόμμα διεμβολίζει τη μεταπολιτευτική κυριαρχία των πρασινομπλέ χατζηαβάτηδων του καπιταλισμού. Ιδίως στην Αττική που τους παίρνει παραμάζωμα. Αλλά το καλύτερο απ' όλα είναι πως το μεγάλο και (μόνο) ουσιώδες διακύβευμα των εκλογών, το αν και κατά πόσο θα μπορούσε να υπάρξει ισχυρή κυβέρνηση η οποία θα είχε την όποια "δεδηλωμένη" για να λιανίσει τα παΐδια του λαού, πάει για την ώρα περίπατο.\nΑπό την άλλη είναι ξεκάθαρο πως ο λαός επιμένει ευρωενωσιακά. Αυτή τη στιγμή τα κόμματα που βλέπουν το μέλλον της χώρας εντός της ΕΕ λαμβάνουν πάνω από 75%. Κι αυτό είναι το κυριότερο εκλογικό συμπέρασμα. Όσο κι αν κατακερματιστεί το εκλογικό σκηνικό, όσο κι αν συντριβεί ο δικομματισμός, ο λαός εξακολουθεί να παραμένει φοβισμένος στην προοπτική της απαγκίστρωσης της χώρας από την ευρωενωσιακή ουρά. Αν είναι σε κάτι διχασμένος είναι στο θέμα του μνημονίου. Εξακολουθώ να βρίσκω γελοίο το να πιστεύει κανείς πως η ανατροπή των μνημονίων και της γενικότερης πολιτικής που εκπηγάζει από την ευρωενωσιακή πολιτική είναι δυνατόν να συμβούν χωρίς να διαταραχτεί η παρουσία της χώρας στην ΕΕ, αλλά τα μισά σε δύναμη κόμματα από αυτά που απαρτίζουν το παραπάνω 75% φαίνεται πως το πιστεύουν. Αλλά όταν βλέπω το εκλογικό αποτέλεσμα κομμάτων σαν του Καμμένου, βεβαιώνομαι πως η γελοιότητα χτίζει κυβερνήσεις και πως τα μνημόνια σκιάζουν πανεύκολα τη θέα του από πίσω τοπίου αλλά και της γύμνιας των "αντιμνημονιακών" επιλογών (το 66% των ψηφοφόρων λέει πως τα μνημόνια ήταν ο κύριος παράγοντας που επηρέασε την ψήφο του).\nΔεν είναι της ώρας να ασχοληθεί κανείς με τις μετακινήσεις ψηφοφόρων που οδήγησαν στα αποτελέσματα, ούτε να κριτικάρει τις μεθόδους που χάρισαν τους θριάμβους των θριαμβευτών. Πόσο μάλλον τη στιγμή που οι δικές μου τουλάχιστον προβλέψεις αποδείχτηκαν επιεικώς ..τράτζικ. Αν κάτι μπορεί σήμερα να αλλάξει σ'αυτόν τον τόπο μέσα από τα νέα εκλογικά δεδομένα θα συμβεί μόνο αν ο ΣΥΡΙΖΑ, ο μεγάλος νικητής, αποφασίσει να αποτελέσει μια πραγματική ριζοσπαστική δύναμη, αποτάσσοντας τον ευρωενωσιακό του ρεαλισμό και σταματώντας να πατά σε δυο βάρκες. Έχω μεγάλες αμφιβολίες αν οι ψηφοφόροι που του χάρισαν το θρίαμβο -στην πλειοψηφία τους τουλάχιστον- θα επιθυμούσαν έναν τέτοιο ριζοσπαστισμό. Έτσι κι αλλιώς ελάχιστα πράγματα μπορούν να αλλάξουν μέσα από κοινοβουλευτικούς δρόμους.\nΤο μόνο βέβαιο είναι πως οι ταξικοί αγώνες θα συνεχιστούν και αύριο.\nέγραψε ένας στρατολάτης στις 12:05 π.μ.\n7 Μαΐου 2012 - 3:50 π.μ.\nΠροτείνω αφού η Ευρώπη είναι αυτή που είναι,το ίδιο και η Ελλάδα που θέλει Ευρώπη,να φύγει η Σάμος από την Ελλάδα για να γλυτώσει τουλάχιστον αυτή(η Σάμος). Γιατί να βασανιζόμαστε 100 χρόνια να αλλάξουμε την Ελλάδα και την Ευρώπη?Άλλωστε η Σάμος ουτε γεωγραφικά ούτε πολιτισμικά ούτε ιστορικά ουτε οικονομικά ανήκει στην Ευρώπη αλλά κάπου αλλού που ακόμη δεν το έχω ανακαλύψει\n8 Μαΐου 2012 - 2:58 μ.μ.\nΑς Αλλάξει κάποιος τη κασέτα ή έστω το cd...\n8 Μαΐου 2012 - 3:14 μ.μ.\nΠΡΑΓΜΑΤΙΚΆ ΥΠΑΡΧΕΙ ΜΙΑ ΑΝΤΙΦΑΣΗ ΣΤΟ ΘΕΜΑ ΤΗΣ ΕΥΡΩΠΗΣ\nΑΠ'ΟΤΙ ΞΕΡΩ ΟΙ ΚΟΜΜΟΥΝΙΣΤΕΣ ΕΙΝΑΙ ΔΙΕΘΝΙΣΤΕΣ ΚΑΙ ΘΕΛΟΥΝ ΝΑ ΑΛΛΑΞΟΥΝ ΟΧΙ ΜΟΝΟ ΤΗ ΧΩΡΑ ΤΟΥΣ ΑΛΛΑ ΟΛΟ ΤΟ ΚΟΣΜΟ,ΚΑΙ ΕΙΝΑΙ ΕΥΚΑΙΡΙΑ ΝΑ ΑΡΧΙΣΟΥΝ ΑΠΟ ΤΗΝ ΕΥΡΩΠΗ ΜΑΖΙ ΜΕ ΟΛΟΥΣ ΤΟΥΣ ΕΥΡΩΠΑΙΟΥΣ ΣΥΝΤΡΟΦΟΥΣ.\nΑΛΛΙΩΣ ΚΥΛΑΜΕ ΣΕ ΕΘΝΙΚΙΣΜΟΥΣ ΚΑΙ ΑΠΟΜΟΝΩΤΙΣΜΟΥΣ ΠΟΥ ΔΕ ΝΟΜΙΖΩ ΝΑ ΕΙΝΑΙ ΕΠΙΘΥΜΗΤΟΙ ΣΤΟ ΚΟΜΟΥΝΙΣΤΙΚΟ "ΚΙΝΗΜΑ"\n8 Μαΐου 2012 - 3:47 μ.μ.\nΟι Αμερικανοί κομμουνιστές και αναρχικοι δεν ήθελαν να αλλάξουν μόνο το Ιλινόις ή μόνο την Ν.Υόρκη αλλά τις Η.Π.Α.\n8 Μαΐου 2012 - 4:05 μ.μ.


Ταινίες από ύφασμα από άνθρακα - CompositesPlaza.com\nCompositesPlaza.com > Προϊόντα > άνθρακας > Ταινίες από ύφασμα από άνθρακα\nΕμφανίζει όλα τα αποτελέσματα 15\nUD 25 - 50 mm ανθρακούχο ύφασμα ταινία 250 g / m2\nΒαναφ €2,17 (Χωρίς ΦΠΑ)\nδιατίθεται σε πλάτος 25, 50, 75 και 100 mm\nBD 50 mm ανθρακούχο ύφασμα ταινία 530 g / m2\nΒαναφ €8,51 (Χωρίς ΦΠΑ)\nαμφίδρομη (BD) ταινία άνθρακα\nδιατίθεται σε πλάτος 50 mm\nUD 75 - 100 mm ανθρακούχο ύφασμα ταινία 250 g / m2\nΒαναφ €3,53 (Χωρίς ΦΠΑ)\nBD 30 mm ανθρακούχο ύφασμα ταινία 370 g / m2\nΒαναφ €4,62 (Χωρίς ΦΠΑ)\nδιατίθεται σε πλάτος 30 mm\nUD 40 mm υφασμάτινη ταινία 300 g / m2\nΒαναφ €2,46 (Χωρίς ΦΠΑ)\nμονοκατευθυντική ταινία άνθρακα (UD)\nδιατίθεται σε πλάτος 40 mm\nBD 50 mm ανθρακούχο ύφασμα ταινία 200 g / m2\nΒαναφ €4,34 (Χωρίς ΦΠΑ)\nUD 100 mm υφασμάτινη ταινία 340 g / m2\nΒαναφ €7,41 (Χωρίς ΦΠΑ)\nδιατίθεται σε πλάτος 100 mm\nUD 65 mm υφασμάτινη ταινία 300 g / m2\nΒαναφ €3,72 (Χωρίς ΦΠΑ)\nδιατίθεται σε πλάτος 65 mm\nUD 25 - 50 mm ανθρακούχο ύφασμα ταινία 220 g / m2\nΒαναφ €1,89 (Χωρίς ΦΠΑ)\nUD 50 mm υφασμάτινη ταινία 125 g / m2\nΒαναφ €2,65 (Χωρίς ΦΠΑ)\nΤα υφάσματα με ταινία από άνθρακα είναι στενά υφάσματα με πλάτος κανονικά μικρότερο από 300 mm. Αυτές οι ταινίες μπορούν να υφανθούν, να πλεγθούν ή να σχιστούν από υλικά μεγαλύτερου πλάτους. Γενικά, υπάρχουν δύο τύποι υλικών ταινιών άνθρακα: ταινίες μονής κατεύθυνσης (UD) και ταινίες διπλής κατεύθυνσης (BD). Η μονοκατευθυντική ταινία άνθρακα αποτελείται από δέσμες ανθρακονήματος μακράς διατομής προσανατολισμένες που συγκρατούνται μαζί σε κατεύθυνση υφαδιού από ένα λεπτό νήμα, κυρίως E-glass ή πολυεστέρα. Μια δισδιάστατη ταινία άνθρακα έχει επίσης τις δέσμες άνθρακα κατά μήκος, αλλά τώρα συγκρατείται από ένα παχύτερο νήμα άνθρακα. Τα υλικά ταινίας άνθρακα εφαρμόζονται σε συγκεκριμένες θέσεις ενός προϊόντος για να ενισχυθεί όπου και προς την κατεύθυνση που απαιτείται. Οι ταινίες από ανθρακούχο ύφασμα διατίθενται ως ταινία αμφίδρομης (BD) σε 200, 250, 370 και 530 g / m2 σε 100% άνθρακα και ως ταινία μονής κατεύθυνσης (UD) σε 125, 220, 250, 300, 330, 340 και 380 g / m2. Το πλάτος της ταινίας κυμαίνεται από 10, 25, 30, 40, 50, 65, 75, 100 έως 150 mm.\nΤο ύφασμα με ταινία από άνθρακα χρησιμοποιείται συνήθως για σωλήνες και περιτυλίγματα ράβδων και κατασκευές για την ολοκλήρωση ραφών και γωνιών.\nΤα υλικά ταινίας άνθρακα μπορούν να εφαρμοστούν για κατασκευή μοντέλων, κατασκευαστικά μέρη, αθλητικό εξοπλισμό, κατασκευή σκαφών και ανταλλακτικά αυτοκινήτων.


Selected Linika Πουλόβερ από κασμίρ Μπεζ, Dressinn\nSelected Linika Πουλόβερ από κασμίρ\nM Birch S Birch XL Birch\nΠεριγραφή προϊόντος Selected Linika Πουλόβερ από κασμίρ\nLds πλεκτό πουλόβερ με μακριά μανίκια με λεπτομέρεια στο λαιμό και στο λαιμό.\nΑνακαλύψτε Selected Linika Πουλόβερ από κασμίρ σε απόθεμα και στην καλύτερη τιμή. Επισκεφθείτε dressinn, στο ηλεκτρονικό σας κατάστημά για μόδα εξοπλισμό και συμμετέχετε σε όλες τις προσφορές, χωρίς να βγείτε από το σπίτι. Ασφαλή πληρωμή και παρακολούθηση αποστολής εγγυημένη! Παραγγείλτε Selected Linika Πουλόβερ από κασμίρ τώρα και ολοκληρώστε τον εξοπλισμό σας. Απολαύστε καθημερινά το άθλημα και τις δραστηριότητες στο έπακρο!\nΧαρακτηριστικά Selected Linika Πουλόβερ από κασμίρ\nTecnologias Selected Linika Πουλόβερ από κασμίρ\nΒιωσιμότητα Selected Linika Πουλόβερ από κασμίρ


Συγκρότημα δύο κατοικιών με υπόγειο και δώμα στην Άνδρο\nΣυγκρότημα δύο κατοικιών με δώμα στην Άνδρο\nΠρομελέτη για την κατασκευή συγκροτήματος δύο εξοχικών κατοικιών, στην Άνδρο.\nΗ κάθε κατοικία περιλαμβάνει ενιαίο χώρο καθιστικού – κουζίνας – τραπεζαρίας, δύο υπνοδωμάτια και λουτρό. Η επικάλυψη του κτιρίου γίνεται με βατό δώμα. Εκεί θα γίνει και τοποθέτηση αυτόνομης φωτοβολταϊκής εγκατάστασης.\nΕμβαδόν κατοικίας= 60,00τμ / κατοικία\nΤο έργο βρίσκεται υπό εξέλιξη…


Ανόθευτη Kρήτη - Γενικά & Αόριστα - Shopforum.gr\nΜεταξύ Χανίων και Ρεθύμνου\nΑνατολικά των Χανίων και δυτικά του Ρεθύμνου υπάρχει μια λωρίδα γης με όλα τα καλά της Kρήτης. Oμορφες παραλίες, φαράγγια, γραφικότατα χωριά, παράδοση, καλό φαγητό και καλοί άνθρωποι. Και, με εξαίρεση τον Πλακιά, δεν έχει «τουριστικοποιηθεί» ακόμα. Είναι μια περιοχή που «σηκώνει» εξερεύνηση καθΆ όλη τη διάρκεια του χρόνου - ειδικά το φθινόπωρο, με τη θάλασσα ακόμη ζεστή, επιβάλλονται μερικές βουτιές...\nH Γεωργιούπολη είναι μια μικρή τουριστική πολιτειούλα στην μια άκρη της τεράστιας παραλίας της Eπισκοπής ή της Γεωργιούπολης! H ονομασία της παραλίας αλλάζει ανάλογα με τον νομό. Eπισκοπή λένε οι Pεθυμνιώτες, Γεωργιούπολη λένε οι Xανιώτες. Οπως και να την λένε όμως, είναι μια τεράστια και όμορφη παραλία με μήκος πάνω από 8 χλμ., με πυκνά αρμυρίκια σε αρκετά μέρη για σκιά, όπου ακόμα και τον Aύγουστο μπορείτε να βρείτε μιαν ήσυχη γωνιά αν το θέλετε. Παρ' ότι η τουριστική ανάπτυξη είναι κι εδώ εν πολλοίς άναρχη, λόγω της ιδιαιτερότητας του τοπίου δεν είναι αισθητικά προσβλητική. Eίναι ένα μέρος ευνοημένο από την Φύση, κάτω ακριβώς από τα επιβλητικά Λευκά Ορη και πάνω σε έναν από τους μεγαλύτερους υδροφόρους άξονες του νησιού. Eίναι επίσης ευνοημένη και λόγω θέσης. Aπέχει 35 χλμ. από τα Xανιά και 23 από το Pέθυμνο κι έτσι μπορεί να χρησιμοποιηθεί σαν ορμητήριο για να γνωρίσετε την Δυτική Kρήτη.\nTα ποτάμια που πηγάζουν από τα Λευκά Ορη και εκβάλλουν στην περιοχή και, κυρίως, ο Aλμυρός ποταμός είχαν δημιουργήσει ένα τεράστιο έλος και το 1880 η περιοχή ήταν τελείως έρημη. «Οσο βλέπει το μάτι, δέντρα πολλά και θάμνοι υψηλοί και αειθαλείς, αλλά και βούρλα τεράστια και βατράχια χιλιάδες, οι ντελάληδες της ελονοσίας». Ετσι περιγράφει ένας Eυρωπαίος περιηγητής του 19ου αιώνα την περιοχή, που από το φόβο των ληστών οι άνθρωποι άφηναν ακαλλιέργητη, με αποτέλεσμα να σχηματιστεί ένα έλος, πηγή μιας φοβερής επιδημίας ελονοσίας που αποδεκάτισε τους κατοίκους των γύρω περιοχών. Σε αυτή την ερημιά έφτασε το 1880 ένας έμπορος από την Aθήνα, ο Mιλτιάδης Παπαδογιαννάκης που έχτισε ένα σπίτι στα «Kαστελλάκια» και προσπάθησε να πείσει τους κατοίκους των γύρω χωριών και τις αρχές να τον βοηθήσουν να αποξηράνει το έλος και να αρδεύσει τα χωράφια... Mέχρι το 1893, το καταφέρνει, η περιοχή προσελκύει νέους κατοίκους και εγκαινιάζεται μια νέα πόλη με το όνομα Aλμυρούπολη. Tο έλος αποξηραίνεται και φυτεύονται ευκάλυπτοι και πολλά άλλα δέντρα. Tο 1899, σε ανάμνηση της απελευθέρωσης της Kρήτης από τους Tούρκους αλλά και της άφιξης του Aρμοστή πρίγκιπα Γεωργίου, η Aλμυρούπολη μετονομάζεται σε Γεωργιούπολη και αργότερα ορίζεται ως συμπρωτεύουσα του νομού Σφακίων μαζί με τον Bάμο. Tο 1913 είχε 503 κατοίκους ενώ σήμερα περίπου 1.000.\nTο παλιό Παρθεναγωγείο (κτισθέν το 1883 υπό Σάββα Πασά) λειτουργεί σαν ξενοδοχείο. H εταιρεία λειτουργεί μια οικοτεχνία παραδοσιακών προϊόντων με γλυκά του κουταλιού, μαρμελάδες, λαδοτύρι, ξίδι, χυλοπίτες, πετιμέζι, ξινόχοντρο τραχανά, σπιτικό σαπούνι κι άλλα πολλά... Tα παραπάνω προϊόντα πωλούνται στο Oινοπαντοπωλείον «Tο Mυροβόλον», ένα αναπαλαιωμένο κτίσμα το προηγούμενου αιώνα που τη δεκαετία του '20 λειτούργησε σαν μπιραρία.\nΝα δείτε ακόμα...\n• Το χωριό Aρμένοι, που βρίσκεται στο 9ο χιλιόμετρο του δρόμου Pεθύμνου - Σπηλίου και πήρε το όνομά του από τους πρώτους εποικιστές, τους Αρμένιους στρατιώτες του Nικηφόρου Φωκά. Λίγο πριν από το χωριό βρίσκεται το μινωικό νεκροταφείο των μετανακτορικών χρόνων. Mέχρι τώρα, έχουν ανασκαφεί περισσότεροι από 200 θαλαμωτοί λαξευτοί τάφοι, καθώς κι ένας θολωτός με πλήθος ευρημάτων όπως πήλινα αγγεία, χάλκινα σκεύη, εργαλεία, κοσμήματα με ημιπολύτιμες πέτρες και λάρνακες διακοσμημένες με διπλούς πελέκεις, σκηνές κυνηγιού και ταύρους.\nΓια 4 ημέρες θα χρειαστείτε 380 ευρώ το άτομο. Στο κόστος αυτό υπολογίζουμε τα ακτοπλοϊκά εισιτήρια και τη μεταφορά του αυτοκινήτου, βενζίνη για 500 χλμ., 3 διανυκτερεύσεις σε δίκλινο δωμάτιο κατ' άτομο, 8 κύρια γεύματα και 50 ευρώ για καφέδες, ποτά και κάτι έκτακτο. Το κόστος μειώνεται κατά τι αν ενοικιάσετε αυτοκίνητο.\nAεροπορικώς είτε ακτοπλοϊκώς. Mε το αεροπλάνο μέχρι τα Xανιά η πτήση διαρκεί 50 λεπτά και έχετε να επιλέξετε μεταξύ της Oλυμπιακής (τηλ.: 210-96.66.666) και της AEGEAN (τηλ.: 0801-11-20000).\nAκτοπλοϊκώς με την A.N.E.K. Lines (τηλ.: 41.97.420) ή την NEL (τηλ.: 210-41.15.015) για το Pέθυμνο. Η τιμή είναι από 29 μέχρι 77 ευρώ. Για το αυτοκίνητο η τιμή είναι από 80 έως 84 ευρώ.\n• Πύργος (Eπισκοπή, τηλ.: 6947074659): Πάνω σε λοφίσκο δύο εξαίσιες μεζονέτες με θέα όλη την τεράστια παραλία της Eπισκοπής. Από 120 ευρώ.\n• Ανέρια (Επισκοπή, τηλ.: 28310-20.647): Επιπλωμένα διαμερίσματα με θέα την παραλία. Το δίκλινο στα 40 ευρώ.\n• Bάμος A.E. (Βάμος, τηλ.: 28250-23.251): Δωμάτια και παραδοσιακές κατοικίες. Το δίκλινο από 65 ευρώ.\n• Hotel Polyrizos (Κάτω Pοδάκινο, τηλ.: 28320-31.344): Λιτό και εξαιρετικό ξενοδοχείο από θέση, ησυχία και εξυπηρέτηση στα 80 μ. από την παραλία. Tο δίκλινο με AC και πρωινό από 40 ευρώ.\n• Hotel Αμμούδι (τηλ.: 28320-31.355): Στα 200 μέτρα από την σχεδόν δική του ομώνυμη παραλία, καλά δωμάτια και καλή εξυπηρέτηση. Το δίκλινο στα 45 ευρώ με πρωινό.\n• Hotel Καλυψώ (τηλ.: 28320-31.296, www.kalypsohotels.com): Ομορφο ξενοδοχείο που έχει την πρωτοτυπία να είναι χτισμένο μέσα στα ανοίγματα των τεραστίων βράχων της ακτής ανατολικά του Πλακιά. Το δίκλινο με ημιδιατροφή στα 100 ευρώ.\nΜαρουβάς (Bάμος): Πολλά και νόστιμα κρητικά παραδοσιακά πιάτα. Εκτεταμένη κάβα με κρασιά απ' όλη την Eλλάδα.


Πειραματικό Γυμνάσιο Ηρακλείου - ppt κατέβασμα\nΔημοσίευσεTityus Penna Τροποποιήθηκε πριν 6 χρόνια\nΠαρουσίαση με θέμα: "Πειραματικό Γυμνάσιο Ηρακλείου"— Μεταγράφημα παρουσίασης:\n1 Πειραματικό Γυμνάσιο Ηρακλείου\nΒ΄ Τάξη Ομάδα Περιβαλλοντικής εκπαίδευσης ΕΝΕΡΓΕΙΑ ΚΑΙ ΑΝΑΝΕΩΣΙΜΕΣ ΕΝΕΡΓΕΙΑΚΕΣ ΠΗΓΕΣ Σπανουδάκης Νίκος - Καμπαναράκης Αλέξανδρος\n2 Πειραματικό Γυμνάσιο Ηρακλείου - Μάιος 2010\nΙστορική Αναδρομή Πρώτη πηγή ενέργειας η μυϊκή δύναμη ανθρώπων και ζώων. Ο άνεμος, η φωτιά και το νερό έχουν ενέργεια (ανεμόμυλοι, υδραυλικοί τροχοί κ.α.). Θερμικές μηχανές – ατμομηχανή. Πειραματικό Γυμνάσιο Ηρακλείου - Μάιος 2010\n3 Σύγχρονες συμβατικές μορφές ενέργειας (πετρέλαιο, λιγνίτης κ.α.)\nΜη ανανεώσιμες πηγές. Αύξηση συγκεντρώσεων ‘αερίων του θερμοκηπίου’. Μόλυνση Στεριάς – Θάλασσας – Αέρα. Θερμοκρασιακή μεταβολή (λιώσιμο των πάγων, κλιματική αλλαγή, εξαφάνιση του % των ειδών μέχρι το 2050). Πειραματικό Γυμνάσιο Ηρακλείου - Μάιος 2010\nΟρισμός. Φυσική ευεργετική διεργασία. Έξαρση του φαινομένου σήμερα. Λύση του προβλήματος. Πειραματικό Γυμνάσιο Ηρακλείου - Μάιος 2010\n5 Ανανεώσιμες -Ήπιες Μορφές Ενέργειας\nΠροέρχονται από φυσικές διαδικασίες (άνεμος, γεωθερμία, κύκλος του νερού). Γιατί ανανεώσιμες; Γιατί ήπιες; Αυτές οι μορφές ενέργειας γίνονται όλο και φθηνότερες. Πειραματικό Γυμνάσιο Ηρακλείου - Μάιος 2010\n6 Πλεονεκτήματα των Ανανεώσιμων πηγών\nΠολύ φιλικές στο Περιβάλλον. Ανεξάντλητες. Βοηθούν στην ενεργειακή αυτάρκεια μικρών και αναπτυσσόμενων χωρών. Σχετικά απλή κατασκευή και συντήρηση. Πειραματικό Γυμνάσιο Ηρακλείου - Μάιος 2010\n7 Μειονεκτήματα Ανανεώσιμων Πηγών\nΜικρός συντελεστής απόδοσης. Δεν μπορούν να καλύψουν μεγάλα αστικά κέντρα. Η παροχή και η απόδοση τους εξαρτάται από την εποχή του έτους, το γεωγραφικό πλάτος και το κλίμα της περιοχής. Οι αιολικές μηχανές προκαλούν θόρυβο και θανάτους πουλιών. Τα υδροηλεκτρικά έργα προκαλούν έκλυση μεθανίου από την αποσύνθεση των φυτών στον πυθμένα της δεξαμενής του έργου. Πειραματικό Γυμνάσιο Ηρακλείου - Μάιος 2010\n8 Μορφές Ανανεώσιμων Πηγών Ενέργειας Ηλιακή Ενέργεια\nΔίνει ζωή σε ολόκληρο τον πλανήτη. 90% φθηνότερη σε σχέση με το 1970. Βιοκλιματικά κτίρια. Φωτοβολταϊκο πάρκο Ηλιακό πλοίο ( Βιοκλιματικό σχολείο στον Άγιο Δημήτριο Αττικής Πειραματικό Γυμνάσιο Ηρακλείου - Μάιος 2010\n9 Πειραματικό Γυμνάσιο Ηρακλείου - Μάιος 2010\nΑιολική Ενέργεια Ενέργεια από τον άνεμο. Το πρώτο αιολικό πάρκο στο οροπέδιο Λασιθίου. Η Αιολική ενέργεια συνέπεια της ηλιακής ακτινοβολίας. Αιολικό πάρκο Σητείας Πειραματικό Γυμνάσιο Ηρακλείου - Μάιος 2010\n10 Πειραματικό Γυμνάσιο Ηρακλείου - Μάιος 2010\nΓεωθερμική Ενέργεια Ενέργεια αποθηκευμένη (σε μορφή θερμότητας) στη γη. Εκμετάλλευση της διαφοράς θερμοκρασίας μεταξύ υπεδάφους και επιφάνειας. Θέρμανση το χειμώνα, ψύξη το καλοκαίρι. Πηγή: Greenpeace Πειραματικό Γυμνάσιο Ηρακλείου - Μάιος 2010\n11 Βιομάζα Ορισμός. Είδη (ξύλο, ανθρώπινα και ζωικά απόβλητα).\nΣτη βιομάζα δεν συγκαταλέγονται το πετρέλαιο, ο άνθρακας και το φυσικό αέριο. Υβριδικό σύστημα θέρμανσης με βιομάζα και ηλιακή ενέργεια. Πηγή: Greenpeace Πειραματικό Γυμνάσιο Ηρακλείου - Μάιος 2010\n12 Υδατοπτώσεις Στον ‘κύκλο του νερού’ η δυναμική ενέργεια μετατρέπεται σε κινητική. Η μεταφορική κινητική ενέργεια του νερού μετατρέπεται σε περιστροφική κινητική μέσω μιας τουρμπίνας. Υδροηλεκτρικός σταθμός Πλατανόβρυσης Πειραματικό Γυμνάσιο Ηρακλείου - Μάιος 2010\n13 Ενέργεια από τη θάλασσα (Blue Energy)\nΕνέργεια κυμάτων. Η μεταφορική κινητική ενέργεια των κυμάτων μετατρέπεται σε περιστροφική κινητική μέσω μιας τουρμπίνας. Παλιρροϊκή ενέργεια. Η έλξη του Ήλιου και της Σελήνης ανυψώνει τη στάθμη του νερού, δηλαδή δίνει δυναμική ενέργεια ( εφαρμογές σε Αγγλία, Γαλλία, Ρωσία κ.α.). Ενέργεια από το νερό των Ωκεανών. Η διαφορά θερμοκρασίας του θερμότερου, επιφανειακού νερού σε σχέση με το ψυχρότερο του πυθμένα μπορεί να θέσει σε λειτουργία μια θερμική μηχανή. Ωσμωτική Ενέργεια. Στο δέλτα ποταμών η ώσμωση θαλασσινού και γλυκού νερού είναι μια εντελώς νέα πρόκληση! Σήμερα η εταιρία Statkraft κατασκευάζει το πρώτο ωσμωτικό εργοστάσιο του κόσμου στη Νορβηγία. ( ,\n14 Κυψέλες καυσίμων (Fuel cells)\nΛειτουργία παρόμοια με την μπαταρία. Η έρευνα για τους υδρογονοκινητήρες σε ολόκληρο τον κόσμο, αλλά και στο Πανεπιστήμιο Κρήτης και το ΙΤΕ, είναι σε εξέλιξη! Πειραματικό Γυμνάσιο Ηρακλείου - Μάιος 2010\n15 Η επίσκεψη μας στη βιοκλιματική κατοικία του ΤΕΙ Ηρακλείου\nΟι συμμαθήτριες μας Μαριάνθη Κλημαθιανάκη και Παρασκευή Πέιου πήραν συνέντευξη από τον επιβλέπωντα τη βιοκλιματική κατοικία κ. Ανδρέα Βλησίδη. Πειραματικό Γυμνάσιο Ηρακλείου - Μάιος 2010\n16 Πειραματικό Γυμνάσιο Ηρακλείου - Μάιος 2010\nΣυμπέρασμα Μοναδική επιλογή η Αειφορία ! Μοναδική λύση οι Ανανεώσιμες – Ήπιες μορφές Ενέργειας !!! Πειραματικό Γυμνάσιο Ηρακλείου - Μάιος 2010\n17 Έλαβαν μέρος οι μαθητές\nΚαραταράκη Μαγδαληνή Στρατάκη Αντωνία Τόλια Γιώτα Ψυχογιού Μαριλένα Μαξίτογλου Εύα Βρουβάκης Γιάννης Φραγκιαδάκη Βαλέρια Σαββάκη Γιούλη Σφακιανάκη Άννα Χαλαμπαλάκη Μαριάννα Ξυλούρη Φανή Σφακιανάκη Δέσποινα Ανδριώτη Κατερίνα Μπαλτζάκη Χρυσή Φαλατάκης Ανδρέας Δρακάκη Μαρίνα Δαμιανάκη Κωσταντίνα Πέιου Νάσια Καρτσωνάκη Ιωάννα Κατσούλης Νίκος Πέιου Εβίτα Δουλγεράκη Χρυσάνθη Μπλαβάκης Μάνος Κλημαθιανάκη Μαριάνθη Λιανδρογιαννάκης Μιχάλης Μπουφαχρεντίν Σωκράτης Σιγανάκης Δημήτρης Ζαχαριουδάκης Στέλιος Σκλάβος Αντώνης Μαυρή Ειρήνη Βαρδάκης Μαρίνος Χλιαβόρας Γεώργιος Μιχαηλίδη Ελίζα Πειραματικό Γυμνάσιο Ηρακλείου - Μάιος 2010\n18 Πειραματικό Γυμνάσιο Ηρακλείου\nΕυχαριστούμε !!! Παρουσίασαν οι μαθητές της Β΄ Γυμνασίου: Κλημαθιανάκη Μαριάνθη Δαμιανάκη Κωνσταντίνα Ανδριώτη Κατερίνα Οι Καθηγητές: Σπανουδάκης Νίκος Καμπαναράκης Αλέξανδρος Πειραματικό Γυμνάσιο Ηρακλείου\nΚατέβασμα ppt "Πειραματικό Γυμνάσιο Ηρακλείου"


ΣΧΕΣΗ ΕΞ ΑΠΟΣΤΑΣΕΩΣ: ΜΠΟΡΕΙ ΝΑ ΠΕΤΥΧΕΙ;\nΑρχική σελίδα Θέματα Γυναίκα - Γάμος Σχέση εξ αποστάσεως: μπορεί να πετύχει;\n<p>Με τους ρυθμούς της ζωής μας, που δεν ξέρουμε τι μας ξημερώνει αύριο επαγγελματικά, αλλά και με τις διά βίου σπουδές είναι πολύ πιο πιθανό σήμερα από ό,τι πριν κάποια χρόνια να πρέπει ένα ζευγάρι να ζήσει μια σχέση εξ αποστάσεως. Και μάλιστα υπάρχει πια το πολύ συχνό φαινόμενο ζευγάρια που ζούσαν μια κανονική σχέση συμβίωσης να υποχρεώνονται να ξαναγυρίσουν στα φοιτητικά δεδομένα, με τον έναν από τους δύο να αναγκάζεται να φύγει από την κανονική εστία σε αναζήτηση καλύτερης επαγγελματικής αποκατάστασης. Οπότε, δεν είναι καθόλου σπάνιο πια μια κανονική σχέση να μετατρέπεται σε σχέση του σαββατοκύριακου, ή ακόμα περισσότερο να μετατρέπεται σε κανονική σχέση εξ αποστάσεως. Μάτι που δεν βλέπονται γρήγορα λησμονιούνται, ή υπάρχει τρόπος να επιβιώσει η σχέση έστω και από μακριά;\nΣτον καιρό του ίντερνετ, όλα είναι πιο εύκολα\nΔεν ζούμε πια στην εποχή των ταχυδρομικών περιστεριών. Όχι μόνον μηνύματα και τηλέφωνα μπορούν να συντηρήσουν μια σχέση, αλλά και η όπως και να το κάνουμε πιο ζωντανή επικοινωνία μέσω βιντεοκλήσεων κάνει λιγότερη την απόσταση. Οπότε, είναι λίγο παράλογο να πούμε ότι μι σχέση θα χαλάσει μόνον και μόνον γιατί θα χρειαστεί το ζευγάρι να βιώσει μια εποχή απομάκρυνσης.\nΗ εμπιστοσύνη πάνω από όλα\nΤο ζήτημα της εμπιστοσύνης θα το βρει μπροστά του ένα ζευγάρι έτσι κι αλλιώς. Ίσως μια σχέση εξ αποστάσεως, είτε στην αρχή είτε κάποια στιγμή στην διαδρομή της σχέσης, να είναι και μια τέλεια ευκαιρία να αποκτήσουν πιο υγιείς συνθήκες στο θέμα της ζήλιας και οι δύο σύντροφοι. Εννοείται ότι το να ζει χωριστά ένα ζευγάρι δεν σημαίνει ότι ο καθένας τους πρέπει να ξεχάσει τι είναι ζωή. Και θα βγούμε ο καθένας με την παρέα του και θα ξενυχτήσουν ενδεχομένως. Το να μαραζώνουν για αυτόν τον λόγο δεν είναι δείγμα υγείας γενικότερα.\nΣτην πραγματικότητα η απόσταση ευνοεί τις σχέσεις. Έστω για κάποιο διάστημα δεν είναι κακό να χωρίζει ένα ζευγάρι και να ανακαλύπτει ξανά ο ένας τον άλλον. Ειδικά σε περιπτώσεις μακρόχρονων σχέσεων μια περίοδος απόστασης μπορεί όχι να καταστρέψει αλλά να σώσει τον δεσμό. Δεν είναι κακό να μείνουν οι δύο σύντροφοι λίγο μόνοι τους και να θυμηθούν όλα εκείνα που αγάπησαν στον άλλον και τώρα τους λείπουν.\nΑν χαλάσει μια σχέση, δεν θα είναι από την απόσταση\nΔεν υπάρχει κανένας λόγος να φοβάται κάποιος την απόσταση. Αν ένα διάστημα, όσο μεγάλο και να είναι, που θα μείνουν χώρια, μπορεί να επιφέρει διάλυση και χωρισμό, τότε αυτό το ενδεχόμενο υπήρχε έτσι κι αλλιώς μπροστά τους και κάποια στιγμή θα το αντιμετώπιζαν. Η απόσταση ανάμεσα σε δύο συντρόφους είναι εσωτερικό θέμα, τα χιλιόμετρα δεν προσθέτουν και δεν αφαιρούν τίποτα.\nΤελικά, μπορεί να κρατηθεί μια σχέση από απόσταση; Παλιά έλεγαν ότι τα ζευγάρια που ο άντρας ήταν ναυτικός ήταν πιο ευτυχισμένα, γιατί...\nΘέλει ειδική πρόσκληση η τρυφερότητα;\nΈνα από τα μεγαλύτερα λάθη που φέρνει τελικά την απόσταση ανάμεσα στο ζευγάρι είναι ότι καταργούν σταδιακά, ή και απότομα, τις...\nΑρκεί άραγε να είσαι μέσα σε μία σχέση γα να μην νιώθεις μόνη; Φαίνεται πως όχι. Ακόμα και στην πρώτη περίοδο μιας σχέσης, όταν υπάρχει...


Άλλος άνθρωπος η Αντέλ! Πιο αδύνατη από ποτέ με εντυπωσιακό μίνι φόρεμα | newsbreak\nΆλλος άνθρωπος η Αντέλ! Πιο αδύνατη από ποτέ με εντυπωσιακό μίνι φόρεμα\n6-05-2020 - 15:01μμ\nΗ Αντέλ τους τελευταίους μήνες έκανε μια εντυπωσιακή αλλαγή στο σώμα της μετά από ειδική διατροφή και γυμναστική.\nΗ τραγουδίστρια διεθνούς φήμης που μάγεψε το κοινό με την ξεχωριστή φωνή της, παρουσιάστηκε στα social media φανερά αδυνατισμένη μετά από καιρό, έχοντας καταφέρει να χάσει με κόπο και προσπάθεια 45 ολόκληρα κιλά. Ωστόσο η παρουσία της στο Instagram δεν είναι τόσο έντονη και κάθε φορά που εμφανίζεται φαίνεται όλο και πιο αδύνατη.\nΜε αφορμή τα γενέθλιά της, η τραγουδίστρια δημοσίευσε στον προσωπικό της λογαριασμό μια φωτογραφία όπου ποζάρει μέσα σε ένα τεράστιο στεφάνι με λουλούδια άφησε άφωνους τους ακόλουθούς της.\nΦορώντας ένα μαύρο μίνι εντυπωσιακό φόρεμα με φαρδιά μανίκια, η Αντέλ πόζαρε χαμογελαστή για να ευχαριστήσει όσους εργάζονται στον τομέα της υγείας προσπαθώντας να σώσουν ζωές στην εποχή της πανδημίας.\n«Σας ευχαριστώ για την αγάπη που μου δώσατε για τα γενέθλιά μου. Ελπίζω να παραμένετε όλοι ασφαλείς και υγιείς στη διάρκεια αυτής της παράλογης εποχής. Θα ήθελα να ευχαριστήσω όσους βρίσκονται στην πρώτη γραμμή και τους επαγγελματίες που ρισκάρουν τη ζωή τους για τη δική μας ασφάλεια! Είστε οι αληθινοί φύλακες άγγελοί μας», έγραψε στο μήνυμά της.\n3-03-2021 - 17:38μμ\nΜέχρι σήμερα έχει συμμετάσχει σε περισσότερες από 50 τηλεοπτικές δουλειές και στον κινηματογράφο έχει παίξει σε 25 περίπου παραγωγές. Ο λόγος για τον Γιώργο...\n3-03-2021 - 17:09μμ\nH Κάρμεν Ρουγγέρη είναι μία καταξιωμένη ηθοποιός που έχει δώσει πολλές παραστάσεις στο Εθνικό Θέατρο και έχει συμμετάσχει σε πολλές τηλεοπτικές σειρές. Τα τελευταία...\nΗ Ιλένια Ουίλιαμς, ξεκίνησε την πορεία της ως δημοσιογράφος, προσθέτοντας στο βιογραφικό της συνεργασίες με μεγάλα ονόματα της ελληνικής δημοσιογραφίας και της παρουσίασης, όπως...\nO Σπύρος Μπιμπίλας πριν πάρει τη μεγάλη απόφαση και ασχοληθεί με την υποκριτική σπούδασε στη Νομική Σχολή του Εθνικού και καποδιστριακού Πανεπιστημίου Αθηνών, καθώς...\nΤα «άκουσε για τα καλά» η Κωνσταντίνα Σπυροπούλου για την εξόρμηση στον Παρνασσό (video)\nΣτα 2.702 τα νέα κρούσματα! 431 διασωληνωμένοι και 40 θάνατοι


Τα έξοδα αποχώρησης: Η υγεία σας αξίζει τον κόπο - υγεία - Γυναικείο Περιοδικό Για Τις Σχέσεις Και Την Υγεία 2018\nΤα έξοδα αποχώρησης: Η υγεία σας αξίζει τον κόπο\nΈχετε κάνει την απόφαση να σταματήσετε το κάπνισμα, αλλά ξέρετε ότι θα χρειαστεί βοήθεια. Δυστυχώς, φαίνεται ότι πολλές από τις δημοφιλείς μεθόδους για να σταματήσουν το κάπνισμα έρχονται με μια τιμή, όπως τα κόμμεα νικοτίνης και τα συνταγογραφούμενα φάρμακα.\nΟι εμπειρογνώμονες που αναφέρονται από Οι New York Times λένε ότι η δαπάνη ορισμένων μεθόδων διακοπής του καπνίσματος μπορεί να δημιουργήσει ένα πρόσθετο ψυχολογικό φραγμό που αποθαρρύνει τους ανθρώπους από το κλείσιμο. Και σύμφωνα με την έρευνα που αναφέρεται στο Λος Άντζελες Times , τα τυπικά κόστη διακοπής μπορούν να κυμανθούν μεταξύ $ 25 και $ 150 το μήνα.\nΕνώ αυτό μπορεί να ακούγεται υψηλό, τα έξοδα που σχετίζονται με το κάπνισμα - τόσο οικονομικά όσο και άλλα - μπορούν να αυξηθούν πολύ. Οι εκτιμήσεις για το κόστος μόνο των τσιγάρων κυμαίνονται από $ 2.000 έως $ 3.000 το χρόνο. Οι έμμεσες δαπάνες που σχετίζονται με το κάπνισμα, όπως τα επιπλέον έξοδα καθαρισμού για τα αυτοκίνητα και τα ρούχα, μπορούν να προσθέσουν ουσιαστικά σε αυτήν την καρτέλα.\nΤο μεγαλύτερο κόστος του καπνίσματος είναι, φυσικά, η υγεία. Τα υψηλότερα κόστη υγειονομικής περίθαλψης λόγω αυξημένων ασφαλίστρων ασφάλισης υγείας είναι ένας τρόπος που οι καπνιστές πληρώνουν περισσότερα. Οι καπνιστές έχουν επίσης δαπάνες που δεν μπορούν εύκολα να ποσοτικοποιηθούν, όπως η υποβάθμιση της ποιότητας ζωής τους και η μακροζωία τους.\nΚάντε την εργασία σας\nΌταν πρόκειται για το κόστος που σχετίζεται με το κάπνισμα, είναι σημαντικό να κάνετε την έρευνά σας και να διερευνήσετε τις επιλογές σας. Η τελική απόφασή σας θα πρέπει να λαμβάνει υπόψη περισσότερο από την τιμή - θα πρέπει επίσης να εξετάσετε ποια μέθοδο είναι πιο πιθανό να λειτουργήσει για εσάς. Είναι χρήσιμο μόνο να επενδύσετε χρήματα στις προσπάθειές σας να σταματήσετε το κάπνισμα αν επιλέξετε μια προσέγγιση που θα σας βοηθήσει να σταματήσετε για πάντα.\nΒοηθήματα διακοπής του καπνίσματος. Τα μπαλώματα, τα ούλα, τα παστίλια, τα ρινικά σπρέι και οι συσκευές εισπνοής κοστίζουν γενικά από $ 30 έως $ 100 το μήνα. Οι ψεκασμοί και οι συσκευές εισπνοής απαιτούν ιατρική συνταγή.\nΦάρμακα συνταγογράφησης. Οι New York Times αναφέρουν ότι τα κοινά φάρμακα για το κάπνισμα μπορεί να κοστίζουν μεταξύ $ 70 και $ 200 το μήνα. Ορισμένα είναι διαθέσιμα σε γενική μορφή, η οποία μπορεί να βοηθήσει να κρατήσει το κόστος χαμηλότερο.\nΟμάδες υποστήριξης. Οι τιμές ποικίλλουν ανάλογα με τις ομάδες παροχής συμβουλών και υποστήριξης, αλλά αυτές οι υπηρεσίες μπορούν συνήθως να αποκτηθούν με σχετικά χαμηλό κόστος. Ο γιατρός σας μπορεί να σας βοηθήσει να κάνετε παραπομπή σε αυτούς τους τύπους ομάδων, στους οποίους περιλαμβάνεται η συμβουλευτική τηλεφωνικής συνδιάλεξης που βασίζεται σε εκπαιδευμένους ειδικούς.\nΕπιδιώξτε ελεύθερους πόρους\nΥπάρχουν πολλοί τρόποι για να αποθηκεύσετε τις προσπάθειές σας να σταματήσετε το κάπνισμα:\nΕλέγξτε με την ασφάλιση υγείας σας. Ανάλογα με το σχέδιό σας, μπορεί να διαπιστωθεί ότι καλύπτονται ορισμένα βοηθήματα διακοπής του καπνίσματος - όπως μπαλώματα, εισπνευστήρες και σπρέι.\nΖητήστε δείγματα. Ο γιατρός σας μπορεί να σας παρέχει δωρεάν δείγματα βοηθημάτων διακοπής του καπνίσματος και συνταγογραφούμενων φαρμάκων.\nΕλέγξτε τους ιστότοπους. Διάφορες επαγγελματικές και κυβερνητικές οργανώσεις, όπως το Υπουργείο Υγείας και Ανθρωπίνων Υπηρεσιών, προσφέρουν δωρεάν online πόρους για να σας βοηθήσουν να σταματήσετε το κάπνισμα. Ορισμένοι ιστότοποι προσφέρουν επίσης κουπόνια για συνταγογραφούμενα φάρμακα.\nΕπενδύστε με σύνεση το χρόνο και τα χρήματά σας, επιλέγοντας μια μέθοδο διακοπής που νομίζετε ότι θα σας κρατήσει σε τροχιά για να εγκαταλείψετε. Εάν αρχίσετε να αισθάνεστε ότι το πορτοφόλι σας είναι λεπτότερο, μην ξεχνάτε το υψηλό κόστος του καπνίσματος. Οι New York Times αναφέρουν ότι θα μπορούσατε να ξοδέψετε έως και $ 6, 000 σε διάστημα δύο ετών για συνήθεια πακέτου την ημέρα και αυτό δεν περιλαμβάνει τις πρόσθετες δαπάνες υγειονομικής περίθαλψης που σχετίζονται με το κάπνισμα. Να θυμάστε πάντα ότι το κόστος των τσιγάρων - τα χρήματά σας και η υγεία σας - είναι πολύ υψηλότερα από το κόστος της εγκατάλειψης.\nσυγγενής εξάρθρωση του ισχίου: Αιτίες, συμπτώματα και διάγνωση\nεγκυμοσύνη Κράμπες: πότε να ανησυχείτε\n11 λόγοι για τους οποίους τα πραγματικά τρόφιμα μπορούν να σας βοηθήσουν να χάσετε βάρος\nοξεία γαστρίτιδα: αιτίες, συμπτώματα και διάγνωση\nδιασταυρούμενη μόλυνση Ορισμός και Εκπαίδευση ασθενών\nποια είναι η δοκιμή διαπεπτιδάσης γαμμα-γλουταμυλ (GGT);\nοι 23 καλύτερες εφαρμογές απώλειας βάρους από το 2017


Tubesalonika: AMSUNG WAM7500; Ηχος 360 μοιρών\nAMSUNG WAM7500; Ηχος 360 μοιρών\nΗ Samsung δεν είναι ιδιαιτέρως γνωστή για τα προϊόντα ήχου της, αλλά προσπαθεί να αλλάξει την εικόνα της με συσκευές όπως το WAM7500. Το συγκεκριμένο ηχοσύστημα παρέχει μια ολοκληρωμένη ακουστική εμπειρία, χωρίς περιορισμούς όσον αφορά τη θέση του ακροατή σε σχέση με το ηχείο. Σε αντίθεση με τα\nσυμβατικά ηχεία, που αναπαράγουν ήχο προς μία μόνο κατεύθυνση, το ηχείο WAM7500 διοχετεύει τον ήχο σε ολόκληρο το δωμάτιο. Η προσέγγιση αυτή επιτεύχθηκε μέσω της τεχνολογίας «Ring Radiator», που επιτρέπει στον ήχο να μεταδίδεται σε ακτίνα 360 μοιρών, διασφαλίζοντας έτσι τη σωστή ισορροπία ανάμεσα στις νότες.


Εκτός των στόχων αειφόρου ανάπτυξης του ΟΗΕ οι 60 μεγαλύτεροι παραγωγοί κρέατος & γαλακτοκομικών προϊόντων - Γεωπόνος Τ.Ε. ''Τεχνολόγος''\nHome ΑΓΡΟΤΙΚΑ ΘΕΜΑΤΑ ΓΑΛΑΚΤΟΚΟΜΙΚΑ ΠΡΟΙΟΝΤΑ ΕΙΔΗΣΕΙΣ ΕΠΙΛΟΓΕΣ ΚΡΕΑΤΑ Εκτός των στόχων αειφόρου ανάπτυξης του ΟΗΕ οι 60 μεγαλύτεροι παραγωγοί κρέατος & γαλακτοκομικών προϊόντων\nΕκτός των στόχων αειφόρου ανάπτυξης του ΟΗΕ οι 60 μεγαλύτεροι παραγωγοί κρέατος & γαλακτοκομικών προϊόντων\ntexnologosgeoponos.gr 9:00 π.μ. ΑΓΡΟΤΙΚΑ ΘΕΜΑΤΑ, ΓΑΛΑΚΤΟΚΟΜΙΚΑ ΠΡΟΙΟΝΤΑ, ΕΙΔΗΣΕΙΣ, ΕΠΙΛΟΓΕΣ, ΚΡΕΑΤΑ\nΟι εταιρείες τροφίμων δεσμεύονται όλο και περισσότερο να παράγουν ζωικά προϊόντα με πιο βιώσιμους τρόπους, στο πλαίσιο των στρατηγικών μάρκετινγκ τους. Ωστόσο, οι συνθήκες υπό τις οποίες παράγονται κρέας, αυγά και γαλακτοκομικά προϊόντα για την παγκόσμια αγορά εξακολουθούν να είναι καταστροφικές στο μεγαλύτερο μέρος τους και αντιβαίνουν στους στόχους αειφόρου ανάπτυξης των Ηνωμένων Εθνών.\nΑυτό είναι το συμπέρασμα μιας μελέτης από την πρωτοβουλία FAIRR, ένα παγκόσμιο επενδυτικό δίκτυο που στοχεύει στην ευαισθητοποίηση σχετικά με τους κινδύνους και τις ευκαιρίες που συνεπάγεται η εντατική κτηνοτροφία.\nΣύμφωνα με τη μελέτη FAIRR Protein Producer Index, η οποία εξέτασε τις επιχειρηματικές πρακτικές των 60 μεγαλύτερων προμηθευτών ζωικών προϊόντων στον κόσμο, μόνο λίγοι προμηθευτές λειτουργούν με πραγματικά βιώσιμο τρόπο. Ακόμη χειρότερα, οι περισσότεροι δεν λαμβάνουν μέτρα για την προστασία του αέρα, του νερού, της καλής διαβίωσης των ζώων ή για την αποφυγή της αποψίλωσης των δασών.\nΟι εταιρείες στην Ασία έχουν τις χειρότερες επιδόσεις, ενώ οι λίγες ευρωπαϊκές εταιρείες – κυρίως η σκανδιναβική αλιεία και η γαλλική ομάδα LDC – έχουν τουλάχιστον ορισμένες στρατηγικές αειφορίας.\nΩστόσο, αυτό δεν σημαίνει τίποτα, εφόσον οι γεωργικές πρακτικές δεν αλλάζουν. Η καλλιέργεια σπόρων σόγιας οδήγησε στην ερημοποίηση ολόκληρων περιοχών και το χοιρινό κρέας – για το οποίο απελευθερώθηκαν στο περιβάλλον μεγάλες ποσότητες μολυσμένου με νιτρικά νερού – εξακολουθεί να καταλήγει στα προϊόντα της Nestlé, της McDonald’s και άλλων.\nΚαι αυτά τα προϊόντα καταλήγουν στα ευρωπαϊκά πιάτα.\nΕκτός των στόχων αειφόρου ανάπτυξης του ΟΗΕ οι 60 μεγαλύτεροι παραγωγοί κρέατος & γαλακτοκομικών προϊόντων Reviewed by texnologosgeoponos.gr on 9:00 π.μ. Rating: 5\nΑΓΡΟΤΙΚΑ ΘΕΜΑΤΑ ΓΑΛΑΚΤΟΚΟΜΙΚΑ ΠΡΟΙΟΝΤΑ ΕΙΔΗΣΕΙΣ ΕΠΙΛΟΓΕΣ ΚΡΕΑΤΑ


AIXMH ΝΟΤΙΩΝ ΠΡΟΑΣΤΙΩΝ: ΣΥΡΙΖΑ............\n«Είπε ο Τσίπρας συνειδητά ψέματα για να κερδίσει τις εκλογές;» ή «Ο Τσίπρας πρόδωσε τις ιδέες της Αριστεράς και αποστάτησε;»\nΟ κομμουνισμός, όπως είχε διαμορφωθεί από την ΕΣΣΔ και από εκεί όπως είχε εξαχθεί στις διάφορες αντιπροσωπείες της (τα Κ.Κ. της κάθε χώρας), δεν ήταν μόνο ένα πτώμα, αλλά και μια νεκρή σκέψη που δεν μπορούσε να διαβάσει την πραγματικότητα. Το μόνο που είχε μείνει ήταν η αναφορά στην ιδεολογία του.\nΜια αυτοαναφορά που οδηγεί στην τύφλωση. Και όσοι είχαμε καταλήξει στα ίδια συμπεράσματα μπήκαμε σε νέα κινήματα και οργανώσεις και ανανεώσαμε τις αναφορές μας με σύγχρονους διανοητές της Αριστεράς.\nΑυτούς τους άτυπους θεμελιωτές της Αριστεράς του 21ου αιώνα. Και τα κόμματα του παραδοσιακού κομμουνισμού μάς φαίνονταν μια μακρινή προϊστορία. Αλλά αυτός ο προβληματισμός άγγιξε και ανθρώπους της Ανανεωτικής Αριστεράς που δημιούργησαν τον «Χώρο διαλόγου και κοινής δράσης της Αριστεράς» με προεξάρχοντα τον Γιάννη Μπανιά.\nΚαι ήταν ενδιαφέρον αυτό το εγχείρημα γιατί συνένωσε πολλές τάσεις της Αριστεράς που μέχρι την προηγούμενη μέρα ήταν εχθροί. Και αυτό δημιούργησε μια δυναμική που απέδωσε ΣΥΡΙΖΑ, αναγκάζοντας τον ψυχορραγούντα ΣΥΝ να αρπαχτεί από το σωσίβιο που τού προσέφερε ο νέος οργανισμός. Αλλά όχι για καλό. Ηθελε να κυριαρχήσει και να ποδηγετήσει το νέο σχήμα, αδιαφορώντας για κάθε δημοκρατική διαδικασία.\nΟ ΣΥΡΙΖΑ δεν είχε μέλη, αλλά μόνο συνιστώσες. Οσοι ήταν ανένταχτοι, για να γίνουν μέλη έπρεπε να περάσουν από κάποια συνιστώσα. Και αυτό δημιούργησε τραγελαφικά πράγματα. Ο υποφαινόμενος ήταν βουλευτής του ΣΥΡΙΖΑ, αλλά όχι μέλος του.\nΟταν κλήθηκα από τον «Χώρο Διαλόγου» να συνεισφέρω σε αυτό το εγχείρημα, μέσω της εφημερίδας «Εποχή», διαπίστωσα μια πολιτική έρημο, κυρίως από τα στελέχη του ΣΥΝ που ήταν άσοι στον τακτικισμό και διψασμένοι για εξουσία.\nΓια να είμαστε ακριβοδίκαιοι, αναφέρομαι στην τάση Τσίπρα, που στην ουσία διέλυσε τον ΣΥΡΙΖΑ, όπως είχε ξεκινήσει, και τον μετέτρεψε σε ένα αρχηγικό κόμμα, χωρίς αρχές, με μοναδικό στόχο την εξουσία, έστω και την εικονική.\nΑυτό που σκέφτηκα ήταν πως η Αριστερά χρειάζεται έναν νέο διαφωτισμό που θα τον βρει από μια ανακύκλωση των ιδεών της και της Ιστορίας της, που είναι ακόμη χρήσιμα υλικά και θάβοντας χωρίς λύπη ό,τι νεκρό κουβαλούσε.\nΔηλαδή χρειαζόμαστε μια άλλη σκέψη.\nΑλλά αυτό δεν έγινε. Οχι πως δεν υπήρχαν πολλά στελέχη της Αριστεράς που δεν καταλάβαιναν. Αλλά το παιχνίδι είχε χαθεί με την κυριαρχία της κλίκας του Τσίπρα. Και η πραγματικότητα δεν μπόρεσε να αναγνωστεί και να χαραχτεί μια άλλη πολιτική.\nΕπομένως ο Τσίπρας δεν πρόδωσε και δεν αποστάτησε. Απλά απέδειξε αυτό που ήταν, μέσα από μια αριστερή ρητορική που δεν στοιχίζει και τίποτα. Και είμαι σίγουρος πως εκεί στην κυβέρνηση απολαμβάνουν τα αξιώματά τους, άσχετα αν δεν μπορούν να κυκλοφορήσουν στους δρόμους.\nTου Περικλη Κοροβεση


Του Αλεξάνδρου Π. Κωστάρα: Εμείς και το «ξανθό γένος» (B) - Κιβωτός της Ορθοδοξίας\nΕνα «οδοιπορικό» μέσα από μύθους, προφητείες και βιωματικές εμπειρίες\nΤου Αλεξάνδρου Π. Κωστάρα: Εμείς και το «ξανθό γένος» (B)\nΔευτέρα, 9 Μαρτίου 2020, 00:41\nΣυνεχίζοντας την ανασκόπηση των σχέσεών μας με τους Ρώσους που αρχίσαμε στο προηγούμενο φύλλο της «ΚτΟ», εάν θέλαμε να δούμε και άλλα «αίματα της αγάπης» των «ξανθών αδελφών» μας να μας «πορφυρώνουν» πάλι, κατά τον στίχο του ποιητή, ας μεταφερθούμε για λίγο στην σταλινική Ρωσία την εποχή που ο Δεύτερος Παγκόσμιος Πόλεμος έβαινε προς την λήξη του. Ποιος λησμονεί, αλήθεια, τους σχεδιασμούς και τις μεθοδεύσεις των Ρώσων να διαμελίσουν την Ελλάδα δημιουργώντας εκ του μη όντος «Μακεδονικό Ζήτημα»; Εβαλαν τον Τίτο, που ήταν απόλυτα εξαρτημένος από την πανίσχυρη τότε Σοβιετική Ενωση, να οργανώσει σε κράτος τους Βαρδαράσκους, τους κατοίκους δηλ. της περιοχής ένθεν και ένθεν του Αξιού ποταμού, ο οποίος στην γλώσσα τους λέγεται Βαρδάρης, να ονομάσει το κρατίδιό τους (με πρωτεύουσα τα Σκόπια) «Σοσιαλιστική Δημοκρατία της Μακεδονίας» και να το εντάξει ως ομόσπονδη χώρα στην Ομοσπονδιακή Σοσιαλιστική Γιουγκοσλαβία. Μόνο και μόνο για να έχει το «ξανθό γένος» έξοδο στο Αιγαίο μέσω της Γιουγκοσλαβίας! Μετά δε την διάλυση της τελευταίας στις αρχές της δεκαετίας του 1990 οι πρώτοι που αναγνώρισαν την FYROM ως «Μακεδονία» ήσαν οι Ρώσοι. Στη συνέχεια, μερικές δεκαετίες αργότερα, όταν διαπίστωσαν ότι «εξυφαίνετο» η αμερικανο-ευρωπαϊκής έμπνευσης «Συμφωνία των Πρεσπών» προς όφελος του ΝΑΤΟ, προσπάθησαν να την «τορπιλίσουν». Μας συμβούλευαν μάλιστα να μην τη δεχθούμε! Οχι διότι μας ψυχοπονέθηκαν ξαφνικά, αλλά διότι δεν ήθελαν να φύγουν τα Σκόπια από τη σφαίρα της επιρροής τους! Εξωφρενικά πράγματα.\nΣήμερα το μέτωπο των Ρώσων εναντίον μας διευρύνθηκε. Δεν είναι μόνον οι «ειδυλλιακές σχέσεις» του «ξανθού γένους» με τους Τούρκους που μας «αγκυλώνουν», αφού τους εξοπλίζουν διαρκώς με πυραύλους (βλ. S400) και άλλα όπλα μαζικής καταστροφής, που έχουν ως μόνιμο στόχο τα νησιά μας αλλά και την ηπειρωτική Ελλάδα. Είναι και ο Θρησκευτικός Πόλεμος που μας κήρυξαν με αφορμή την παραχώρηση Αυτοκεφαλίας στην Ουκρανική Εκκλησία εκ μέρους του Οικουμενικού Πατριαρχείου. Με την υποστήριξη και άλλων Πατριαρχείων (Σερβίας, Αντιοχείας, ενδεχομένως και Βουλγαρίας) ζητούν την άμεση ανάκληση της χορηγηθείσης στους Ουκρανούς Αυτοκεφαλίας απειλώντας διαφορετικά με σχίσμα την Ορθόδοξη Εκκλησία. Λες και δεν είναι ορατοί οι διακηρυγμένοι από παλιά στόχοι τους να αναλάβουν τα «ηνία» του Οικουμενικού Θρόνου ως πολυπληθέστερο μεταξύ των Ορθοδόξων Κράτος.\nΣτο εκκλησιαστικό αυτό ζήτημα θα ήθελα να διατυπώσω εδώ, υπό μορφήν παρενθέσεως, μερικές σκέψεις, διότι είναι ένα ζήτημα παρεξηγημένο, ακόμη και στην Ελλάδα, αφού είναι πολλοί εκείνοι (συνήθως φιλικώς διακείμενοι προς την Ρωσία), οι οποίοι υποστηρίζουν ότι κακώς αναγνώρισε το Οικουμενικό Πατριαρχείο την Αυτοκεφαλία στην Ουκρανική Εκκλησία. Οσοι εκφράζουν τέτοιες απόψεις παραβλέπουν το γεγονός ότι η Ουκρανία εδώ και 30 περίπου χρόνια από την διάλυση της Σοβιετικής Ενωσης, είναι πλέον ανεξάρτητο Κράτος το οποίο δικαιούται να έχει την δική του Αυτοκέφαλη Εκκλησία, όπως γίνεται άλλωστε με όλα τα άλλα ανεξάρτητα κράτη. Δεν είμαστε πια στην εποχή της αλήστου μνήμης Σοβιετικής Ενωσης, στην οποία το Κρεμλίνο εξουσίαζε πολιτικώς και εκκλησιαστικώς απολύτως όλα τα κράτη που την συναποτελούσαν. Και ένα τέτοιο Κράτος-Μέλος της Ενωσης Σοβιετικών Σοσιαλιστικών Δημοκρατιών ήταν και η Ουκρανία. Την εποχή εκείνη θα ήταν πράγματι αδιανόητη μία κίνηση απόσχισης όχι μόνο της Ουκρανικής, αλλά και οποιασδήποτε άλλης Ορθόδοξης Εκκλησίας ενός Κράτους Μέλους της ΕΣΣΔ από το Πατριαρχείο Μόσχας. Μπορεί οι Μπολσεβίκοι που είχαν τότε την εξουσία στην Ρωσία, να ήσαν άθεοι, ήθελαν όμως να διαφυλάττουν αντί πάσης θυσίας τη συνοχή της Σοβιετικής Συνομοσπονδίας από οποιαδήποτε κίνηση μπορούσε να την διασπάσει. Δεν έχει σημασία ότι μία διασπαστική κίνηση που δημιουργούσε την επικίνδυνη «ρωγμή» θα προήρχετο ενδεχομένως από τον εκκλησιαστικό χώρο που ήταν αδιάφορος στους Μπολσεβίκους. Η «ρωγμή» είναι πάντα «ρωγμή». Και οι Σοβιετικοί ήξεραν να κλείνουν όλες τις «ρωγμές» με τη δύναμη των όπλων. Οχι μόνο για τα Κράτη-Μέλη της Σοβιετικής Ενωσης, αλλά και για τα Κράτη-Δορυφόρους αυτής, όπως ήσαν π.χ. η Ουγγαρία και η Τσεχοσλοβακία, στις οποίες εισέβαλαν στρατιωτικώς αντιστοίχως το 1956 και το 1968, όταν οι χώρες αυτές εξεδήλωσαν την πρόθεση να αποχωρήσουν από το Σύμφωνο της Βαρσοβίας που ήταν το αντίπαλο «δέος» του ανατολικού μπλοκ στο ΝΑΤΟ.\nΟι συνθήκες λοιπόν υπό τις οποίες ζητήθηκε και χορηγήθηκε από το Οικουμενικό Πατριαρχείο η Αυτοκεφαλία της Ουκρανικής Εκκλησίας, όχι μόνο δεν απαγόρευαν αλλά αντιθέτως επέβαλαν την ανταπόκριση του Οικουμενικού Πατριαρχείου στο αίτημα των Ουκρανών που υπεβλήθη διά του Προέδρου της χώρας. Δεν πρέπει να παραβλέπεται ότι οι σχέσεις Ουκρανίας-Ρωσίας δεν είναι πια σήμερα όπως παλιότερα φιλικές, αλλά εχθρικές. Οδήγησαν μάλιστα πριν από λίγα χρόνια στον πόλεμο Ρωσίας-Ουκρανίας με αφορμή το Ζήτημα της Κριμαίας. Πώς θα μπορούσε συνεπώς να γίνει ανεκτή από τους Ουκρανούς η εκκλησιαστική τους εξάρτηση από τη Μόσχα; Και ποια άλλη ορθόδοξη χώρα θα δεχόταν να εκλέγονται και να διορίζονται οι Επίσκοποί της από την Ιερά Σύνοδο μίας ξένης Εκκλησιαστικής Αρχής και όχι από τη δική της Ιερά Σύνοδο, η ύπαρξη της οποίας προϋποθέτει την αναγνώριση της αυτοκεφαλίας της Εκκλησίας της; Επομένως το Οικουμενικό Πατριαρχείο στην προκειμένη περίπτωση έπραξε το αυτονόητο. Και κακώς το Πατριαρχείο Μόσχας κήρυξε τον «πόλεμο» τόσο εναντίον του Οικουμενικού Πατριαρχείου όσο και εναντίον της Εκκλησίας της Ελλάδος, που ενέκρινε την απόφασή του. Επρεπε η Ρωσία να βρει κάποιο πρόσχημα για να δικαιολογήσει την υλοποίηση του σχίσματος στους κόλπους της Ορθοδοξίας, στο οποίο είναι αποφασισμένη να προβεί ωθούμενη σε αυτό από την αλαζονεία των αριθμών. Κρατώντας τα «χαλινάρια» της αλαζονείας εύκολα ξεχνάς, δυστυχώς, και τη «μήτρα» που σε «γέννησε» πνευματικά, αλλά και τον σεβασμό και την τιμή που της οφείλεις.\nΚλείνοντας την παρένθεση αυτή, εάν γυρίσουμε στις αρχικές μας σκέψεις για τα «έργα και τις ημέρες» των Ρώσων, στους οποίους, παρ’ όλα αυτά, κάποιοι εξακολουθούν να πιστεύουν, σε ένα μόνο συμπέρασμα μπορούμε να καταλήξουμε: Οταν έχεις τέτοια «αδέλφια», δεν χρειάζεται να ψάξεις να βρεις τους εχθρούς σου. Εύχομαι να αλλάξουν τα πράγματα στο μέλλον και να επαληθευθούν οι σχετικές Προφητείες για το «ξανθό γένος». Μία από αυτές λέει ότι οι Ρώσοι θα «ελευθερώσουν» τελικά την Πόλη. Μακάρι να συμβεί αυτό, αν και πολύ φοβάμαι ότι εάν γίνει κάτι τέτοιο, θα έχει έναν μόνο στόχο: Να χρισθεί πραξικοπηματικά Οικουμενικός Πατριάρχης στην Κωνσταντινούπολη ο Πατριάρχης Μόσχας.


Σκόρπια φύλλα | Τα Νέα της Ογκολογίας | Εταιρεία Ογκολόγων Παθολόγων Ελλάδος\nΑρχική > Στοχασμοί και Αντανακλάσεις > Σκόρπια φύλλα\nΠώς το (29-1) είναι καλύτερο από το (30-0) και (700-140)-1= αδιαφορία\nΣχεδόν όλα πήγαν στραβά, τρία στα τέσσερα : Α) Ως συμβολή της ΕΟΠΕ στην επικαιρότητα, στον ιστορικό χώρο του Πανεπιστημίου Αθηνών στο κέντρο της πόλης, γιορτάσαμε στις 17 Απριλίου 2019, την Αθήνα ως παγκόσμια πρωτεύουσα βιβλίου, με την ημερίδα ΔιαβάΖΩντας υπεύθυνα για τον καρκίνο. Συμμετείχα με διάλεξη που είχε τίτλο, Όταν ένας ογκολόγος προσπαθεί να γίνει συγγραφέας. Το θέμα της διάλεξης μου ανακοινώθηκε την 1η Απριλίου και αρχικά σκέφτηκα πως είναι κάτι πρωταπριλιάτικο. Δεν ήταν, ετοιμάστηκα καλά, αλλά μάταια. Η πίεση χρόνου μεγάλη, (μόνο 12 λεπτά παρουσίαση), έπεσε ο ενθουσιασμός, δεν ολοκληρώσαμε, μείναμε στη μέση και χωρίς το après, δηλ. την συζήτηση στο τέλος, που δεν έγινε. Δεν ξέρω αν με καταλαβαίνετε, αλλά ήταν μια εντελώς ανάλογη περίπτωση με το τραγούδι του Αλκίνοου Ιωαννίδη, Η Ξαφνική Πτώση της Ποίησης (κα ερεθιστικών γεγονότων), εμπνευσμένο από το ποίημα του Οδυσσέα Ελύτη, Και ο Φτωχός ‘Έχει Πουλί, από την συλλογή, Τα Ρω του Έρωτα.\nΟύτε το ευφυολόγημα με το fake βιβλίο – τάχα συλλογή των άρθρων μου – μάλιστα στη 16η έκδοση του (βλ. εικόνα), έγινε αντιληπτό από το ακροατήριο. Μόνο μια κυρία το έπιασε. Δηλαδή μία στους 29 παριστάμενους. Άρα 29-1. Ιδού, το πρώτο σκέλος της μαθηματικής σχέσης του τίτλου. Είναι χαρακτηριστικό ότι στο διάλλειμα δύο κυρίες με ρώτησαν αν είναι ποιητική συλλογή ή δοκίμια.\nΗ μόνη αλήθεια σε όλα αυτά είναι ο τίτλος του βιβλίου. Πραγματικά η συντακτική επιτροπή του ηλεκτρονικού περιοδικού της εταιρείας μας Τα Νέα της ΕΟΠΕ, ουδέποτε άσκησε λογοκρισία στα γραφόμενα μου, με ενθαρρύνει συστηματικά και συνεχίζω απρόσκοπτα εδώ και χρόνια την συνεργασία μου μαζί τους, με την στήλη στοχασμοί και αντανακλάσεις.\nΦαντασθείτε προνομιακή μεταχείριση, όταν τον Ν. Δήμου τον εκπαραθύρωσαν από την Kαθημερινή δύο φορές και τον Γ. Ιωαννίδη μια από την Huffington Post και μια από την Καθημερινή.\nΒ) Το 33-0, αποδίδει το συνολικό αριθμό όσων τίμησαν (33) τις ποιητικές αναζητήσεις του καθηγητή επιδημιολογίας και νεοελληνικής λογοτεχνίας, Γιάννη Ιωαννίδη, του Stanford University, USA. Το 33 αναφέρεται σε γιατρούς, κριτικούς λογοτεχνίας, καθηγητές της φιλοσοφικής σχολής του ΕΚΠΑ, που μας φιλοξένησε στο 442 αμφιθέατρο, στη πανεπιστημιούπολη και το 0, στον αριθμό των φοιτητών της σχολής, που τον τίμησαν δια της απουσίας τους, στις 8/5/2019. Νο comments.\nΓ) Το τρίτο σκέλος (700-140) – 1, αναφέρεται στο αριθμό συναδέλφων αξιολογητών (700), των προϊόντων της βιοτεχνολογίας, που συνεργάζονται με το νεοσύστατο ελληνικό ρυθμιστικό οργανισμό ΗΤΑ (Health Technology Assessments). Ο αριθμός 140 είναι οι συνάδελφοι που έλαβαν προσωπική πρόσκληση με mail από τον επικεφαλής του ΗΤΑ, καθηγητή φαρμακολογίας στο ΑΠΘ, για το εκπαιδευτικό σεμινάριο με θέμα την μεθοδολογία των ΗΤΑ, που έγινε στις 16/5/2019, (45ο Πανελλήνιο Συνέδριο της Ιατρικής Εταιρείας Αθηνών). Ο αριθμός 1 αναφέρεται στον μοναδικό αξιολογητή που παρακολούθησε το σεμινάριο. Έφυγα πολύ προβληματισμένος, με πολλά ερωτήματα που δεν απαντήθηκαν. Εδώ στον ΗΤΑ, αντίθετα με το επίσης νεοσύστατο ΕΙΝΕ (Εθνικό Ινστιτούτο ΝΕοπλασιών), του οποίου έχω την τιμή να είμαι μέλος της διοικούσας επιτροπής, ορίσθηκε πρώτα η 11μελής διοικούσα επιτροπή επικουρούμενη από 10 γραμματείς, τον Ιούλιο 2018. Ήδη έχει ένα χρόνο θητεία, αλλά ο τρόπος πληρωμής των αξιολογητών δεν έχει ορισθεί μέχρι σήμερα. Άραγε να φταίει αυτό για την αδιαφορία των 139; Ακολουθεί στις μέρες μας ΦΕΚ με το οργανόγραμμα.\nΣτο δικό μας ΕΙΝΕ έγινε ανάποδα. Ξεκινήσαμε με ένα ΦΕΚ που μας δεσμεύει- σε μια φιλοσοφία που δεν ρωτηθήκαμε- και μια δομή που πρέπει να υλοποιήσουμε, προσλαμβάνοντας 103 υπαλλήλους κατανεμημένους σε 4 τομείς/διευθύνσεις. Κοντά σε αυτά πρέπει να ψάξουμε που θα τους στεγάσουμε. Δεν ξέρω ειλικρινά τι θα περισώσουμε…..\nΚατά βάθος πιστεύω ότι ματαιοπονούμε. Δεν μπορείς να λύσεις ένα πρόβλημα αν δεν έχεις στοιχεία.\nΧωρίς να έχουμε μέχρι τώρα αξιόπιστα αρχεία καταγραφής νόσων και πραγματικά εθνικά επιδημιολογικά δεδομένα βαδίζουμε προς το κενό. Έμεσα στοιχεία όπως από την ηλεκτρονική συνταγογράφηση και η διά της αναγωγής στοιχείων άλλων χωρών, δεν σώζουν την κατάσταση. Είναι μια μεθοδολογία διάτρητη και δεν χρειάζεται να την κάνουμε δύο φορές. Εξηγούμαι:\nΕίναι πιο γρήγορη και καλή λύση, ρεαλιστική και μάλιστα cost effective. Aντί να αντιγράφουμε μόνο την δομή του πορτογαλικού ΗΤΑ – αν και ο Π. Καναβός μας είπε οτι αντιγράψαμε κεφάλαια από το γερμανικό ΗΤΑ, – να πάρουμε και τις πορτογαλικές τελικές εισηγήσεις και με copy/paste να τις μεταφέρουμε ανέξοδα στις δικές υγειονομικές δομές. Στο κάτω-κάτω, χώρα της νότιας Ευρώπης είναι και έχουμε πολλές ομοιότητες. Η ιδανική περίπτωση για λύση στον αστερισμό του περίπου.\n‘Ετσι δεν θα πονοκεφαλιάζουμε να νοικιάζουμε κτήρια για στεγάσουμε στελέχη που θα προσληφθούν για να κάνουν μια άχρηστη προσομοίωση. Το ξέρω ότι έτσι δεν μειώνεται η ανεργία, αλλά δυστυχώς δεν μπορούμε να τα έχουμε όλα δικά μας.\nΔ) Ευτυχώς κάτι πήγε καλά. Στο Διεθνές Εργαστήριο Παρηγορητικής Φροντίδας της ASCO, στις 10-11/5/2019, κερδίσαμε γνώσεις, με εξαιρετικές διαλέξεις, ξεχώρισα τους Γ. Μπουκοβίνα, Θ. Τάση και Στ. Τσινόρεμα. Μέσα από τις διαδραστικές συναντήσεις με role playing, “ανοιχτήκαμε” σε παλιούς και νέους συναδέλφους. Μέγα κέρδος. Αντί επαρχιωτικού απομονωτισμού, κοσμοπολίτικη επιστημοσύνη. Συγχαρητήρια στις οικοδέσποινες Σ. Αγγελάκη και Ε. Ραζή.\nΚλείνω με μια αισιόδοξη, φωτεινή νότα, από την ποιητική συλλογή, Δωρεάν σκοτάδι, του Γιάννη Κοντού, Εκδόσεις Κέδρος, 1989.\nΔένδρο στην άκρη\nαπό τον κόσμο. Τώρα μηλιά είναι;\nεικόνες μια ζωή, τις ανακατεύει τραβάει\nστη τύχη. Τα γεγονότα, ο πολιτισμός, ξεράνανε\nΣτη χειρότερη περίπτωση, αν έπεφτε στον γκρεμό,


Ιερά Εθνικο-Απελευθερωτική Κοινωνική Συμμαχία: Η δειλή στρατηγική των ΗΠΑ οδηγεί στον "μετριοπαθή" εξισλαμισμό των δυτικών κοινωνιών\nΤο αποτέλεσμα της εγκληματικής στρατηγικής των ΗΠΑ είναι να διεισδύει το "μετριοπαθές" ισλάμ στην Δύση, να νομιμοποιείται στην λαϊκή συνείδηση, και να αυξάνεται ο αριθμός των οπαδών του.\nΕμείς πρέπει να προσεγγίζουμε τις υποτιθέμενες δύο εκδόσεις του ισλάμ ως συμπληρωματικές. Η πρώτη ισλαμική φάση, η "μετριοπαθής", προετοιμάζει την επιβολή της δεύτερης, της "ακραίας".\nΠρέπει να προσεγγίζουμε το "μετριοπαθές" ισλάμ ως μία κατάσταση ψυχρού πολέμου, μέχρι να ξεκινήσει η φάση θερμού πολέμου με το "ακραίο" ισλάμ.\nΑν υπάρχει κάποια πρακτική διαφορά μεταξύ μετριοπαθών και ακραίων είναι ότι οι "μετριοπαθείς" ισλαμιστές είναι πιό εύκολο να δραπετεύσουν από το ισλάμ. Πιό εύκολο να αλλαξοπιστήσουν. Πιό εύκολο να στραφούν εναντίον του.\nΑν όμως τους λέμε ότι δεν υπάρχει πρόβλημα με το ισλάμ, παρά μόνον με μία διαστρεβλωμένη εκδοχή του, τότε δεν θα θέλουν να απεγκλωβιστούν.\nΕκλαμβάνοντας το ισλάμ συνολικώς ως εχθρό, και κατεδαφίζοντας τις θεολογικές του βάσεις, μειώνουμε αντί να αυξάνουμε τον αριθμό των οπαδών του.\nΑντιθέτως, η λανθασμένη άποψη των Αμερικανικών ελίτ, υπονοεί ότι οι "μετριοπαθείς" μουσουλμάνοι δεν θέλουν να δραπετεύσουν από το ισλάμ, και ότι αν θεωρηθεί εχθρικό το ισλάμ στο σύνολό του, οι "μετριοπαθείς" θα γίνουν "ακραίοι".\nΕξ αιτίας της εγκληματικής αμελείας, οι Αμερικανικές υπηρεσίες ασφαλείας ενδιαφέρονται μόνον για το τί κάνει η ISIS και άλλες "ακραίες" οργανώσεις χιλιάδες μίλια μακριά από τις ακτές των ΗΠΑ, αντί να ενδιαφέρωνται για τα εκατομμύρια των "μετριοπαθών" μουσουλμάνων που κατακτούν ειρηνικώς την Αμερική και επιβάλλουν τα "μετριοπαθή" ήθη και έθιμά τους.\nΗ δειλή στρατηγική τους, οδηγεί στον αργό θάνατο και στον "μετριοπαθή" εξισλαμισμό των δυτικών κοινωνιών.\nΤο ότι μία μάζα ανθρώπων προσωρινώς είναι "μετριοπαθής", δεν σημαίνει ότι σε λίγα χρόνια δεν θα γίνει βίαιη.


Οξύ επεισόδιο στη Βουλή μεταξύ βουλευτών του ΣΥΡΙΖΑ και του βουλευτή της ΝΔ Γ. Κασαπίδη | Η ΚΑΘΗΜΕΡΙΝΗ\n16 Ιουνίου, 2018 16.06.2018 • 07:46\nΤον λόγο έλαβε ο Κωστής Χατζηδάκης ο οποίος και ανέφερε: «Το πρωί ελέχθη κάτι πολύ βαρύ από την βουλευτή του ΣΥΡΙΖΑ, κυρία Γκαρά. Αυτή την ώρα, λέγεται κάτι που επίσης δεν εκφράζει τον πολιτικό λόγο της ΝΔ, περί εσχάτης προδοσίας. Η ΝΔ παίρνει απόσταση και από τα δύο. Πιστεύω ότι μπορούμε να τερματίσουμε το θέμα εδώ. Αν θέλουμε να συνεχίσουμε στην Επιτροπή Δεοντολογίας ας πάει και η κυρία Γκαρά, να δούμε αν οι εκφράσεις αυτές ότι εμείς είμαστε ναζιστές ή συνεργάτες ναζιστών γίνονται αποδεκτές από την Βουλή. Να τα δούμε όλα σφαιρικά. Πάντως δεν βοηθάει αυτή την ώρα η όποια ακραία τοποθέτηση. Η ΝΔ είναι κόμμα του μέσου και της μεσότητος. Είμαστε κόμμα δημοκρατικό. Βεβαίως είμαστε σε απόλυτη αντίθεση με τον ΣΥΡΙΖΑ σε σχέση με το ζήτημα των Σκοπίων• από εκεί και πέρα τοποθετούμαστε όπως τοποθετήθηκε ο πρόεδρός μας, Κυριάκος Μητσοτάκης, όπως τοποθετήθηκα εγώ το πρωί. Τελεία και παύλα».


liondani picks Comments from Greek Blogger...You!: Η Λούγκρα* ο Τατσόπουλος θέλει θρησκευτικό γάμο με τον Πορτοσάλτε του ΣΚΑΙ !!!\nΗ Λούγκρα* ο Τατσόπουλος θέλει θρησκευτικό γάμο με τον Πορτοσάλτε του ΣΚΑΙ !!!\nO κύριος αυτός, o Τουρκόπουλ.. εεε, συγνώμη, Τατσόπουλος και όλο το σινάφι του, θεωρεί καλαμπούρι το να ξεφτιλίζει τα ιερά και τα όσια των Ελλήνων! Μπράβο ρε, θα σου άξιζε να είσαι τούρκος να δούμε εάν θα τολμούσες να πεις αδερφή τον Κεμάλ έστω και για πλάκα.... Αλλά έτσι σας έχουμε μάθει εδώ στο ελευθεριακά θολοπροοδευτικό και αριστεροδημοκρατικό Ελλαδιστάν... Και μας πουλάει κιόλας και "έγκυρη" ιστορία, ορκισμένων ανθελλήνων καθηγητάδων της Αμερικής και της Ευρώπης που γράφουν ιστορία και για τους Μαλακεδόνες γειτόνους, αλλά και ζητώντας πρώτα τη γνώμη, τις συμβουλές και τις οδηγίες των τούρκων σφαγέων μας για το πως πρέπει να είναι η δική μας ιστορία!!!! Τον ενδιαφέρει λέει να μάθει πως είδαν οι τούρκοι την επανάσταση του 1821!!! Την είδαν ως επανάσταση; Την είδαν ως ανταρσία; Την είδαν ως αταξία;;;!!! Πως θέλεις να είδαν ρε ηλίθιε οι σφαγείς μας την επανάσταση και τι μας νοιάζει η γνώμη τους; Αυτοί ήταν οι σφαγείς και κατακτητές μας και ήμασταν για 400 χρόνια κάτω από το γιαταγάνι τους, θα τους ρωτήσουμε κιόλας το πως είδαν την επανάσταση μας για την ελευθερία και εάν τους άρεσε ή όχι; Αν είναι δυνατόν ρε παιδιά!!! Θα χάσουμε το μυαλό μας με αυτούς της γελοίους που έχουμε μπλέξει αλλά όχι, δε θα τους περάσει...\nΑφού λοιπόν ο Τατσόπουλος κάνει πλακίτσα, να σας πληροφορήσουμε πως δεν είναι γκέι αλλά έχει αρραβωνιαστεί τον Πορτοσάλτε του ΣΚΑΙ ..\n*ΠΛΑΚΑ ΕΚΑΝΑ ΑΧΑΧΑΧΧΑΑΑΧΧΑ\nΑναρτήθηκε από liondani στις 09:26


Καταγγειλτε blog: Γιάννης Ρίτσος: «Ποτέ πια Χιροσίμες»\nΟ ποιητής καταγγέλλει τους Αμερικάνους ιμπεριαλιστές για τα εγκλήματά τους (μεταξύ αυτών ξεχωρίζει η Χιροσίμα) και διατρανώνει τη θέληση και την...αγωνιστική διάθεση των μαραθωνοδρόμων της ειρήνης και του ίδιου να αγωνιστούν για μια κοινωνία χωρίς εκμετάλλευση και για την παγκόσμια ειρήνη.\n1Βαδίζω στον ίδιο δρόμο του αρχαίου Μαραθωνοδρόμου.\n2Βαδίζω ανάμεσα σε τόπους που τους λάξευσε\n3Πιστεύω στον άνθρωπο.\n4Μισώ το φασισμό και τον πόλεμο.\n5Δεν ξεχνώ το τρομερό νέφος που σαβάνωσε\n6Βαδίζω με τη σκέψη στην Κύπρο.\n7Οδοιπορώ και για το μακρινό, μαρτυρικό Βιετνάμ.\n8Σ’ έναν κόσμο όπου οι Μεγάλοι έχουν στα χέρια τους τα μέσα του ολέθρου,\n9Δεν έχουν θέση στην Ελλάδα οι βάσεις του θανάτου.\n10Αρνούμαι να επιτρέψω οι δεσμοί με το NATO\n11Χιλιάδες δισεκατομμύρια σπαταλιούνται για μέσα ολέθρου.\n12Δε φτάνει ν’ αγαπάμε την Ειρήνη και τον Άνθρωπο.\nΑΘΗΝΑ, Μάης 1965Γιάννης Ρίτσος, «Συντροφικά τραγούδια», Εκδ. Σύγχρονη Εποχή, Αθήνα 2009 (4η)


Έρχεται και επίσημα η solo ταινία της Harley Quinn!\nΑρχική Ταινίες & Σειρές Ειδήσεις Έρχεται και επίσημα η solo ταινία της Harley Quinn!\nΈρχεται και επίσημα η solo ταινία της Harley Quinn!\nΠριν από λίγο καιρό και πριν καν γίνει η παγκόσμια πρεμιέρα της ταινίας Suicide Squad, είχαν ακουστεί πολλές φήμες πως στο μέλλον πρόκειται να δούμε spin-off ταινία με πρωταγωνίστρια την Harley Quinn. Μετά τη μεγάλη επιτυχία του Suicide Squad και με τον κόσμο να φαίνεται να συμπάθησε περισσότερο τη συγκεκριμένη ηρωίδα από τους άλλους χαρακτήρες, η Warner Bros ανακοίνωσε και επίσημα πως η solo ταινία της Harley Quinn είναι γεγονός!\nΗ ηθοποιός Margot Robbie θα ερμηνεύσει φυσικά για άλλη μια φορά την γνωστή χαρακτήρα, αλλά επίσης θα βάλει και το χεράκι της και στην παραγωγή της ταινίας. Άλλο επίσης που μάθαμε για το νέο spin-off είναι πως δεν θα είναι μόνο η Harley Quinn η κεντρική πρωταγωνίστρια, αλλά θα κάνουν την εμφάνιση τους και άλλες γνωστές ηρωίδες της DC, χωρίς φυσικά ακόμα να ξέρουμε ποιες είναι αυτές.\nΗ 26χρονη πάντως Robbie φαίνεται να έχει πάρει για τα καλά φόρα, δεδομένου ότι οι τελευταίες ταινίες που συμμετείχε Suicide Squad, The Legend of Tarzan και Focus ήταν όλες κερδοφόρες και στο άμεσο μέλλον πρόκειται να δούμε από αυτήν αρκετά πράγματα!\nΕπίσημη ημερομηνία προβολής της solo ταινίας της Harley Quinn ακόμα δεν έχει γίνει γνωστή!


Η δική μου μικρή ιστορία. - Men's Only\nΗ δική μου μικρή ιστορία.\nΔημοσίευση από Panagiotis_17 » πριν από 2 χρόνια\nEγώ μέχρι πρότινος δεν είχα καθόλου καλή σχέση με το ξύρισμα.\nΚαι αυτό γιατί το ξύρισμα, ειδικά αν γίνονταν σε κοντά γένια (δηλαδή μικρότερα των 5 ημερών) ήταν για εμένα μια απίστευτη ταλαιπωρία. Στο λαιμό γέμιζα κοψίματα και ερεθισμούς και με «ανάγκαζε» έτσι να ξυρίζομαι το πολύ μια φορά την εβδομάδα.\nΔιαβάζοντας λοιπόν λίγο το φόρουμ, ανακάλυψα ότι αφενός μεν υπάρχουν ακόμα οι «παλιές» μηχανές ξυρίσματος σχήματος Τ στις οποίες έβαζαν χειροκίνητα ξυραφάκια, αφετέρου δε, υπήρχαν ακόμα άνθρωποι που ξυρίζονταν με αυτές τις μηχανές και που «πίνουν νερό στο όνομά τους».\nΑφού πλέον το παραδοσιακό ξύρισμα για εμένα έχει γίνει δρόμος χωρίς γυρισμό, αποφάσισα να κάνω ένα μικρό δώρο στον εαυτό μου και μετά από μια σχετική έρευνα στο φόρουμ, είπα να προβώ στην αγορά μιας καλύτερης ξυριστικής μηχανής (ή ξυράφι ασφαλείας όπως το είχα αναφέρει) από αυτήν που πήρα αρχικά και προσανατολίστικα στην αγορά μιας Edwin Jagger και συγκεκριμένα το μοντέλο με την κυλινδρική γραμμωτή λαβή δηλαδή το DE89LBL.\nΜπορώ να πω πως το ξύρισμά μου πλέον απογειώθηκε.\nHas thanked: 4961 times\nBeen thanked: 6681 times\nRe: Η δική μου μικρή ιστορία.\nΔημοσίευση από __Nikolas » πριν από 2 χρόνια\nΕίσαι σε καλό δρόμο. Εδώ όμως είναι και το κρίσιμο σημείο με το σταυροδρόμι: α) ο ένας δρόμος πάει στο να βελτιώσεις την τεχνική σου και να ξυρίζεσαι καλύτερα και οικονομικά. β) ο άλλος δρόμος σε πάει επίσης σε βελτίωση τεχνικής και καλύτερο ξύρισμα αλλά και σε χόμπυ\nBeen thanked: 7170 times\nΣυγχαρητήρια Παναγιώτη !\nΠολύ ευχάριστο να διαβάζεις ότι άλλος ένας άντρας που είχε πρόβλημα με τα "πλαστικά", τα εγκατέλειψε και βρήκε την υγειά του !\nΤο "ταξίδι" είναι ακόμα στην αρχή Παναγιώτη, απόλαυσέ το ... !!!!!!!!!!!!!!!!!!!!!!\nHas thanked: 5804 times\nΔημοσίευση από Dr.Takero » πριν από 2 χρόνια\nΠρόσεχε τι γράφεις! (σε λίγες μέρες θα καταλάβεις... Ρίξε μια ματιά στο νήμα "Τι πήρα-ήρθε σήμερα")\n__Nikolas έγραψε: Είσαι σε καλό δρόμο. Εδώ όμως είναι και το κρίσιμο σημείο με το σταυροδρόμι: α) ο ένας δρόμος πάει στο να βελτιώσεις την τεχνική σου και να ξυρίζεσαι καλύτερα και οικονομικά. β) ο άλλος δρόμος σε πάει επίσης σε βελτίωση τεχνικής και καλύτερο ξύρισμα αλλά και σε χόμπυ\nΩχ μη μου λες τέτοια... δεν αντέχω να κολλήσω και με κάτι άλλο τώρα, θα με χωρίσει η γυναίκα μου. Ήδη με το που ήρθε στο σπίτι το πακετάκι με την EJ μου το τόνισε να μην αρχίσω να αγοράζω πάλι ένα σωρό πράγματα!\nΞεκίνησα με ποδήλατο, μετά αστρονομία, μετά φωτογραφική, μετά ρολόγια, μετά ραδιοερασιτεχνισμός... κάπου πρέπει να υπάρχει και ένα τέλος Και συνήθως ένα χόμπι συνεπάγεται και το χέρι στην τσέπη!\nΈχω κάνει εμβόλιο, θα πάω για ευχέλαιο, για εξορκισμό, για αποτοξίνωση, θα κάνω ότι χρειαστεί τέλος πάντων για να το αποφύγω.\nΆσε δεν μπαίνω εκεί, είναι του διαόλου πράματα, πειρασμοί...\nΔημοσίευση από bono » πριν από 2 χρόνια\nΌπως κατάλβα έχεις γενικά το μικρόβιο του χόμπυ και του καταναλώνω για την ευχαρίστησή μου οπότε και θα μπείς και πραγματάκια θα αγοράζεις σιγά σιγά , γι αυτό σκέψου από τώρα πως θα κουμαντάρεις τη γκρίνια της συζύγου\nΜην ξεχνάς ν' ανεβάζεις φωτογραφίες από τα καινούργια πραγματάκια στο αντίστοιχο νήμα!\nΣυνονόματε, όταν νιώσεις τη "Δύναμη" μέσα σου, απευθύνσου στον Όμπι-Ουάν-Κενόμπι (aka Vavous) για συμβουλές προς νέους τζεντάι.\nHas thanked: 11969 times\nBeen thanked: 17405 times\nΔημοσίευση από Vavous » πριν από 2 χρόνια\nωιμέ όχιιιιιιιιιιι Κενόμπι! Διαθέτω αγαλματίδιο και πίνω τον καφέ μου σε φλιτζάνι με Γιόντα.\nΤο οποίον μου θυμίζει αυτό το άπαιχτο:\nΡε αυτές οι γυναίκες,όλο προβλήματα...\nΑγαπημένος εξοπλισμός: merkur 25c,edwin jagger DE8911BL\nΠινέλο hjm 41h33\nΣαπούνι proraso σανδανόξυλο.pre shave proraso\nΔημοσίευση από gps19 » πριν από 1 χρόνο\nΣαν να διαβαζα την δική μου!!


Μαζί με τους ανθρώπους του ΚΕΘΕΑ κόντρα στα σχέδια Μητσοτάκη\nΣτο πλευρό των ανθρώπων του ΚΕΘΕΑ Νόστος, στον Πειραιά, βρέθηκαν σήμερα το πρωί ο Νίκος Μπελαβίλας, επικεφαλής της Δημοτικής Παράταξης “Πειραιάς Για Όλους” και η Ρένα Δούρου, επικεφαλής της Περιφερειακής Παράταξης “Δύναμη Ζωής”. Μαζί τους ήσαν οι δημοτικοί σύμβουλοι Πειραιά, Τάκης Βουτυράκος και Βάνα Μελά, οι περιφερειακοί σύμβουλοι Αττικής, Βασιλική Λάσκαρη και Κατερίνα Λογοθέτη. Συναντήθηκαν με τον Ανδρέα Κρεμμύδα, υπεύθυνο του Κέντρου Κοινωνικής Επανένταξης ΚΕΘΕΑ – Νόστος καθώς και με γονείς των θεραπευομένων. “Είμαστε συγκινημένοι από την προσφορά των γονέων, των εργαζόμενων αλλά και των ίδιων των παιδιών του προγράμματος απεξάρτησης και για αυτό βρισκόμαστε σήμερα εδώ.\nΜε το Νόστος και το ΚΕΘΕΑ Πειραιά έχουμε συνεχή επικοινωνία και ξέρουμε τη δουλειά που κάνουν. Επί 1,5 χρόνο ,εν μέσω πανδημίας,, αυτός ο υπέροχος κόσμος προσφέρει στη πόλη στα γεύματα αστέγων, προσφέρει στη πόλη με την καλλιτεχνική ή οποία άλλη δημιουργία. Προσέφερε ακόμη στην αποστολή ρούχων για την Σάμο, που οργανώσαμε πριν από μερικούς μήνες. Για αυτόν τον λόγο είμαστε εδώ, γιατί τους χρωστάμε και πρέπει να τους προστατέψουμε”, υπογράμμισε ο Νίκος Μπελαβίλας, μετά από την επίσκεψη. Από την πλευρά της, η Ρένα Δούρου, παρατήρησε ότι “σήμερα είμαστε εδώ, ο Νίκος Μπελαβίλας κι εγώ, για να ορθώσουμε τείχος προστασίας και αλληλεγγύης στο ΚΕΘΕΑ και τους ανθρώπους του.\nΓια να δώσουμε μαζί τη μάχη. Γιατί η υπόθεση της στήριξης του ΚΕΘΕΑ μας αφορά όλες και όλους. Δεν αφορά μια καρικατούρα που επιχειρεί να προωθήσει η κυβέρνηση του κ. Μητσοτάκη, ενός τοξικοεξαρτημένου, παραιτημένου από τη ζωή, ανθρώπου. Μιλάμε για μια πρότυπη, διοικητική και οργανωτική διάσταση με τη σφραγίδα της δημοκρατίας και του διαλόγου. Μιλάμε για μια υπόθεση προσφοράς. Υπόθεση ζωής. Υπόθεση της κοινωνίας. Τα προηγούμενα χρόνια, στη Διοίκηση της μεγαλύτερης περιφέρειας της χώρας, αποδείξαμε ότι αυτή η αποστολή του ΚΕΘΕΑ μπορεί και πρέπει να είναι και αποστολή της Τοπικής Αυτοδιοίκησης.\nΑν και δεν είχαμε νομική υποχρέωση, σταθήκαμε έμπρακτα στο πλευρό των ανθρώπων του ΚΕΘΕΑ, των θεραπευόμενων, των οικογενειών τους, των εργαζόμενων του Κέντρου. Τότε επί του κ. Σαμαρά, σήμερα επί του κ. Μητσοτάκη. Και θέλω να στείλω από εδώ, από το πεδίο, το μήνυμα ότι αυτά τα σχέδια δεν θα περάσουν”. Σημειώνεται ότι η Δύναμη Ζωής στη Διοίκηση της Περιφέρειας Αττικής, στο πλαίσιο της συνολικής στρατηγικής της κατά του κοινωνικού αποκλεισμού, είχε στηρίξει την υλοποίηση του πιλοτικού προγράμματος street work “Δίκτυο Άμεσης Παρέμβασης για Χρήστες Ουσιών”, σε συνεργασία με το ΚΕΘΕΑ, τον ΟΚΑΝΑ, τον Δήμο Αθηναίων ενώ είχε χρηματοδοτήσει, με 6.5 εκατομμύρια, μέσω του ΠΕΠ Αττικής, μονάδες άμεσης πρόσβασης, κέντρα ημέρας, μονάδα σωματικής αποτοξίνωσης, προγράμματα πρόληψης, κα.


Στη Ρόδο για μια μέρα η Shakira! | Lifestyle - Ειδήσεις NewsIt.gr\nΣτη Ρόδο για μια μέρα η Shakira!\nH τραγουδίστρια βρέθηκε ινκόγκνιτο στην Ελλάδα για prive συναυλία..\nΧωρίς τον Pique ήρθε στην Ελλάδα η Shakira για μια μέρα. Η Κολομβιανή καλλονή βρέθηκε στη χώρα μας για μια prive συναυλία γερμανικής ασφαλιστικής εταιρείας πριν από λίγες μέρες.\nΗ γνωστή τραγουδίστρια ταξίδεψε στη χώρα μας ινκόγκνιτο, με τη συνοδεία τεσσάρων σωματοφυλάκων και με θωρακισμένο τζιπ για τις μετακινήσεις της και διέμεινε στη σουίτα υπερπολυτελούς ξενοδοχείου στο Φαληράκι.\nΣύμφωνα με την “Espresso”, τα πάντα έγιναν υπό άκρα μυστικότητα, καθώς στα συμβόλαια που υπεγράφησαν , υπήρχε ειδική ρήτρα η οποία απαγόρευε την οποιαδήποτε δημοσιοποίηση.\nΤο prive party ξεκίνησε στις 21:00 το βράδυ και η Shakira εμφανίστηκε γύρω στις 23:00 όπου τραγούδησε ενώπιον 300 καλεσμένων, κυρίως Γερμανών, με τη λίστα των καλεσμένων να περιλαμβάνει μόνο ονόματα VIP. Ενώ, για τις ανάγκες του show της Shakira, επιστρατεύτηκαν ειδικές ηχητικές εγκαταστάσεις που έφτασαν με κοντέινερ από την Αθήνα, αλλά και ειδική σκηνή στην οποία τραγούδησε και χόρεψε η Κολομβιανή τραγουδίστρια.\nΤην επομένη της εκδήλωσης, η Shakira αναχώρησε και πάλι υπό άκρα μυστικότητα...


stratos_avgerinos – Καιρική Ενημέρωση\nOn 23 Απριλίου 2021 23 Απριλίου 2021 By stratos_avgerinosΣχολιάστε\nOn 14 Μαρτίου 2021 By stratos_avgerinosΣχολιάστε\nΨυχρό μέτωπο κινούμενο αρκετά γρήγορα προς τα ανατολικά, θα προκαλέσει σημαντική επιδείνωση του καιρού την Καθαρά Δευτέρα 15/03/2021, με βροχές και καταιγίδες, χιονοπτώσεις στα ορεινά, θυελλώδεις ανέμους και πτώση της θερμοκρασίας.\nΠιο αναλυτικά, αρχικά, αναμένονται νεφώσεις με βροχές και καταιγίδες στα δυτικά και βόρεια τμήματα της χώρας, οι οποίες σταδιακά θα κινηθούν ανατολικότερα και μέχρι το απόγευμα θα επηρεάσουν τις υπόλοιπες ανατολικές και νότιες ηπειρωτικές και νησιωτικές περιοχές.\nΠιο έντονα θα είναι τα φαινόμενα σε Ήπειρο, δυτική Στερεά Ελλάδα, βορειοδυτική Πελοπόννησο, Θράκη και ανατολικό Αιγαίο, όπου θα επιμείνουν μέχρι και το βράδυ. Στις υπόλοιπες περιοχές τα φαινόμενα θα είναι πρόσκαιρα, τοπικά και με μικρότερη ένταση.\nΧιονοπτώσεις θα σημειωθούν στις ορεινές περιοχές της Πίνδου με ενδεικτικό υψόμετρο τα 700-900μ σε δυτική Μακεδονία και Ήπειρο και τα 1000-1200μ στα υπόλοιπα τμήματα.\nΟι άνεμοι θα πνέουν από δυτικές διευθύνσεις και θα είναι ιδιαίτερα ενισχυμένοι σε στεριά και θάλασσα φτάνοντας τα 8-9bf.\nΗ θερμοκρασία σε σταδιακή πτώση, πρώτα στα δυτικά – βορειοδυτικά κι από το απόγευμα και στην υπόλοιπη χώρα, θα φτάσει τους 15°C στα βόρεια, τους 12-14°C στα δυτικά (στην Ήπειρο τους 7-8°C) και τους 15-17°C στα ανατολικά και νότια ηπειρωτικά και νησιωτικά τμήματα.\nΑΤΤΙΚΗ: Αρχικά αναμένεται ηλιοφάνεια με λίγες νεφώσεις. Προς το μεσημέρι οι νεφώσεις πρόσκαιρα θα πυκνώσουν και θα εκδηλωθούν τοπικές μπόρες, ενώ υπαρκτό είναι το ενδεχόμενο για τοπική καταιγίδα στα βορειοανατολικά του νομού. Γρήγορα ο καιρός θα βελτιωθεί, αλλά θα επικρατήσουν θυελλώδεις δυτικοί άνεμοι που θα αγγίζουν τα 7-8bf και προς το βράδυ πιθανών και τα 9bf. Προσοχή χρειάζεται στις δυτικές περιοχές της Αττικής που είναι επιρρεπείς στον καναλισμό. Η θερμοκρασία θα κυμανθεί από 9 έως 16°C.\nΘΕΣΣΑΛΟΝΙΚΗ: Νεφώσεις με τοπικές βροχές έως το μεσημέρι. Από το απόγευμα ο καιρός θα βελτιωθεί, ωστόσο θα επικρατήσει δυνατός βορειοδυτικός άνεμος στα 6-7bf.\nΗ θερμοκρασία θα κυμανθεί από 8 έως 14°C.\nΕπιμέλεια: Στράτος Αυγερινός\nOn 25 Ιανουαρίου 2021 By stratos_avgerinosΣχολιάστε\nOn 15 Ιανουαρίου 2021 By stratos_avgerinosΣχολιάστε\n– Το πρώτο μισό του Σαββάτου (00:00 έως 12:00) αναμένονται αρκετές νεφώσεις που από νωρίς το πρωί θα δώσουν τοπικές βροχές στα πεδινά – παραθαλάσσια τμήματα και χιονοπτώσεις σε όλα τα ορεινά (Πάρνηθα, Πεντέλη, Υμηττό και Κιθαιρώνα), καθώς και σε ημιορεινές περιοχές πάνω από τα 500-600m υψόμετρο (Βίλια, Ιπποκράτειος Πολιτεία κλπ). Τα φαινόμενα θα έχουν μέτρια ένταση.\n– Το δεύτερο μισό του Σαββάτου (12:00-00:00) θα συνεχιστεί στο ίδιο μοτίβο ο καιρός (αρχικά) με τα φαινόμενα να αποκτούν, πρόσκαιρα, πιο έντονο χαρακτήρα (μεσημέρι). Σταδιακά, όμως, τα φαινόμενα θα εξασθενήσουν και θα περιοριστούν κοντά στους ορεινούς όγκους.Η θερμοκρασία θα βρίσκεται σε αργή, αλλά, σταθερή πτώση, οπότε οι χιονοπτώσεις θα κατεβαίνουν όλο και χαμηλότερα αν και εξασθενημένες (ενδεικτικό υψόμετρο 300-400μ).\n– Το πρώτο μισό της Κυριακής (00:00-12:00) αναμένονται ασθενείς χιονοπτώσεις έως και τα βόρεια προάστια της Αθήνας (200μ) και χιονόνερο νοτιότερα, ανά διαστήματα. Τα φαινόμενα δεν αναμένεται να δημιουργήσουν πρόβλημα μιας και δε θα έχουν ένταση και διάρκεια.\n– Το δεύτερο μισό της Κυριακής (12:00-00:00) αναμένεται πρόσκαιρη βελτίωση του καιρού με ηλιοφάνεια και λίγες νεφώσεις, ενώ το κρύο θα είναι τσουχτερό σε όλο το νομό και κυρίως στις βόρειες περιοχές, όπου θα σημειωθεί και παγετός. Η θερμοκρασία στο κέντρο της πόλης δε θα ξεπεράσει τους 5-6°C(στα βόρεια θα είναι 3-4°Cχαμηλότερη).\n1. Αρκετό χιόνι θα δεχθούν οι ορεινοί όγκοι, με έμφαση την Πάρνηθα και τον Κιθαιρώνα (σημαντικές χιονοστρώσεις).\n2. Μερική χιονόστρωση αναμένεται και σε κατοικημένες, ημιορεινές, περιοχές όπως (Βίλια, Θρακομακεδόνες, Ιπποκράτειος Πολιτεία, Διόνυσος).\n3. Δε φαίνεται να χιονίζει στο κέντρο της Αθήνας (έως και την Κυριακή).\n4. Οι άνεμοι δε φαίνεται να δημιουργούν προβλήματα μιας και δε θα ξεπεράσουν τα 5-6bf από Β-ΒΔ διευθύνσεις και τις δύο ημέρες.\n5.Η προγνωσιμότητα παραμένει χαμηλή, σε ένα βαθμό, οπότε ίσως υπάρξουν μικρές αλλαγές ως προς την ένταση των φαινομένων και τα υψόμετρα χιονόπτωσης (θετικές ή αρνητικές). Θα υπάρξει νέα ενημέρωση εάν κριθεί αναγκαίο.\nΟ καιρός της Δευτέρας-Τρίτης για την Αττική παραμένει μυστήριο. Φαίνεται στα προγνωστικά μοντέλα μια διαταραχή να μας προσεγγίζει από τα νοτιοδυτικά, μεταβάλλοντας εκ νέου τον καιρό. Δεδομένου ότι οι θερμοκρασίες θα είναι αρκετά χαμηλές, ότι πέσει θα είναι με τη μορφή χιονιού και σε πεδινά τμήματα.Ωστόσο, γι’ αυτή την εξέλιξη θα υπάρξει ενημέρωση την Κυριακή, με τα πιο φρέσκα προγνωστικά στοιχεία.\nOn 11 Ιανουαρίου 2021 By stratos_avgerinosΣχολιάστε\nΞεκίνησε η εβδομάδα των τεσσάρων εποχών, όπου από τις υψηλά ασυνήθιστες, για Γενάρη μήνα, θερμοκρασίες, με έμφαση στα ανατολικά και νότια, θα μεταβούμε, σταδιακά αύριο Τρίτη, σε πιο φθινοπωρινό μοτίβο με ισχυρές βροχές και καταιγίδες, ενώ μέχρι και την Κυριακή ο χειμώνας θα «έχει το πάνω χέρι» στο σύνολο της χώρας.\nΓια την Τρίτη 12/01/2021 αναμένεται να επικρατήσει κακοκαιρία, αρχικά στα δυτικά, κεντρικά και βόρεια τμήματα της χώρας, με ισχυρές βροχές και τοπικές καταιγίδες, κυρίως στις παραθαλάσσιες περιοχές. Τα φαινόμενα σταδιακά, μέχρι και το μεσημέρι, θα κινηθούν νοτιοανατολικά, επηρεάζοντας και την υπόλοιπη ανατολική και νότια χώρα ηπειρωτική και νησιωτική Ελλάδα, με εξαίρεση την Κρήτη.\nΙδιαίτερη προσοχή πρέπει να δοθεί στη Θεσσαλία, στην Εύβοια, στις Σποράδες, στο ΒΑ-Α Αιγαίο και στην Στερεά Ελλάδα, καθώς τα φαινόμενα θα συνοδευτούν από χαλαζοπτώσεις και ισχυρούς ανέμους.\nΟι άνεμοι θα πνέουν αρχικά από Ν-ΝΔ διευθύνσεις στο Αιγαίο στα 7-8bf κι από Β-ΒΔ διευθύνσεις στο Ιόνιο στα 5-6bf. Μετά το μεσημέρι θα στραφούν σταδιακά και στις υπόλοιπες θαλάσσιες περιοχές σε Δ-ΒΔ στα 5-6bf.\nΗ θερμοκρασία θα αρχίσει να σημειώνει πτώση από τα βόρεια προς τα νότια κι έτσι θα αγγίξει τους 12-13°C στη βόρεια, τους 16-17°C στα δυτικά και κεντρικά τμήματα και τους 18-20°C στα ανατολικά και νότια νησιωτικά τμήματα.\nΑΤΤΙΚΗ: Νεφώσεις που γρήγορα θα πυκνώσουν και εκδηλωθούν βροχές κι από το μεσημέρι καταιγίδες, πιθανών τοπικά ισχυρές στα δυτικά και βόρεια τμήματα. Τα φαινόμενα θα συνοδεύονται τοπικά από χαλαζοπτώσεις και θυελλώδεις ανέμους. Το βράδυ ο καιρός θα βελτιωθεί. Οι άνεμοι θα πνέουν από Ν-ΝΔ διευθύνσεις στα 5-6bf με εξασθένηση το βράδυ και στροφή σε ΒΔ. Η θερμοκρασία θα κυμανθεί από 15 έως 18°C.\nΘΕΣΣΑΛΟΝΙΚΗ: Αρχικά αναμένονται βροχές κατά τόπους ισχυρές, ωστόσο σταδιακά ο καιρός θα βελτιωθεί. Οι άνεμοι στρέφονται σε ΒΔ στα 5-6bf και η θερμοκρασία σε πτώση θα κυμανθεί από 11 έως 13°C.\nΑπό την Τετάρτη, η χώρα μας εισέρχεται σε χειμωνάτικο σκηνικό με περαιτέρω, σημαντική, πτώση της θερμοκρασίας και χιονοπτώσεις που αρχικά θα αφορούν ορεινές και ημειορεινές περιοχές της κεντρικής, ανατολικής και βόρειας Ελλάδας έως την Πέμπτη, και σταδιακά από την Παρασκευή και χαμηλότερα υψόμετρα!\nΩστόσο, για το που θα χιονίσει, πότε και πόσο είναι νωρίς να υπωθεί το παραμικρό στην παρούσα φάση (γι’ αυτό προσοχή στις πηγές σας!!). Για τις χιονοεξελίξεις θα υπάρξουν νεότερα δελτία τις επόμενες ημέρες.\nOn 17 Νοεμβρίου 2020 By stratos_avgerinosΣχολιάστε\nOn 20 Οκτωβρίου 2020 20 Οκτωβρίου 2020 By stratos_avgerinosΣχολιάστε\nΗ ατμοσφαιρική διαταραχή στη Νότια Ελλάδα αναμένεται να συνεχίσει να επηρεάζει τις περιοχές γύρω από το κεντρικό και νότιο Αιγαίο, αύριο Τετάρτη, με βροχές και καταιγίδες.\nΠιο αναλυτικά, γι αύριο Τετάρτη 21/10/2020 αναμένεται να επικρατήσει καλός καιρός στα δυτικά, κεντρικά και βόρεια, με ηλιοφάνεια και έντονη ψύχρα τις πρωινές ώρες.\nΑντίθετα, στα ανατολικά και νότια ηπειρωτικά – νησιωτικά τμήματα και συγκεκριμένα στη ΒΑ-Α Στερεά Ελλάδα, στις Σποράδες, στην Εύβοια, στις Κυκλάδες, στην Κρήτη και στα Δωδεκάνησα ο καιρός θα είναι άστατος, με βροχές και τοπικές καταιγίδες, οι οποίες στην Κρήτη, την Εύβοια και τις Δυτικές Κυκλάδες δεν αποκλείεται να είναι ισχυρές και να συνοδεύονται από χαλαζοπτώσεις.\nΟι άνεμοι θα πνέουν στο Ιόνιο Α-ΒΑ στα 4-5bf και στον Πατραϊκό πρόσκαιρα 6bf, ενώ στο Αιγαίο οι Β-ΒΑ άνεμοι θα αγγίζουν τα 7-8bf τοπικά.\nΗ θερμοκρασία δε θα παρουσιάσει αξιόλογη μεταβολή κι έτσι θα αγγίξει στα δυτικά, κεντρικά και βόρεια τους 20-22°C, ενώ στα ανατολικά και νότια με τα περισσότερα φαινόμενα και τους βοριάδες ο υδράργυρος δε θα ξεπεράσει τους 18-21°C.\nΑΘΗΝΑ: Νεφώσεις με παροδικές βροχές ανά διαστήματα, οι οποίες στα βόρεια κι ανατολικά τμήματα του νομού θα είναι πιο αξιόλογες και δεν αποκλείεται να σημειωθεί καιπρόσκαιρη καταιγίδα προερχόμενη από την Εύβοια. Από το μεσημέρι και μετά τα φαινόμενα θα εξασθενήσουν, ωστόσο η συννεφιά και η ψύχρα θα παραμείνουν.\nΟι άνεμοι θα πνέουν Β-ΒΑ στα 6-7bf και η θερμοκρασία θα κυμανθεί από 15 έως 20°C.\nΘΕΣΣΑΛΟΝΙΚΗ: Ηλιοφάνεια με λίγες πρόσκαιρες τοπικές νεφώσεις προς τη Χαλκιδική το πρωί. Οι άνεμοι θα πνέουν Β-ΒΑ στα 4-5bf και η θερμοκρασία θα κυμανθεί από 10 έως 21°C.\nOn 16 Οκτωβρίου 2020 16 Οκτωβρίου 2020 By stratos_avgerinosΣχολιάστε\nΠιο αναλυτικά, γι’ αύριο Σάββατο 17/10/2020 αναμένονται καλές καιρικές συνθήκες στα δυτικά, κεντρικά και βόρεια τμήματα (εκτός Θράκης) με ηλιοφάνεια και λίγες αραιές νεφώσεις.\nΣτην ανατολική και νότια ηπειρωτική χώρα, καθώς και στις Κυκλάδες και στην Κρήτη, αρχικά, θα έχουμε πυκνότερες νεφώσεις με τοπικές βροχές, οι οποίες από το μεσημέρι θα σταματήσουν κι ο καιρός θα βελτιωθεί.\nΠερισσότερες βροχές και καταιγίδες αναμένονται έως και το μεσημέρι στη Θράκη και τα νησιά του Α-ΒΑ Αιγαίου, όπου πιθανών να είναι ισχυρές, ωστόσο κι εκεί τα φαινόμενα θα εξασθενήσουν από το απόγευμα.\nΟι άνεμοι στρέφονται σε Δ-ΒΔ σε όλη τη χώρα, στα 5-6bf στο Αιγαίο, στα 4-5bf στο Ιόνιο και μόνο στη θάλασσα των Κυθήρων θα αγγίζουν και τα 7bf.\nΗ θερμοκρασία θα φτάσει στα κεντρικά και βόρεια τους 23-24°C, στα δυτικά τους 22-23°C και τέλος στα ανατολικά και νότια τους 26-28°C.\nΑΘΗΝΑ: Αρχικά νεφώσεις με τοπικές βροχές και γρήγορη βελτιώση από το μεσημέρι. Οι άνεμοι θα πνέουν Δ-ΒΔ στα 4-5bf και η θερμοκρασία θα κυμανθεί από 18 έως 26°C.\nΘΕΣΣΑΛΟΝΙΚΗ: Ηλιοφάνεια με λίγες αραιές νεφώσεις. Οι άνεμοι θα πνέουν ΒΔ στα 5-6bf και η θερμοκρασία θα κυμανθεί από 17 έως 24°C.\nΓια την Κυριακή 18/10/2020 αναμένεται αίθριος καιρός στο μεγαλύτερο τμήμα της χώρας, με ηλιοφάνεια και λίγες νεφώσεις, ενώ στις Κυκλάδες, στην Κρήτα και στα Δωδεκάνησα οι νεφώσεις θα είναι πυκνότερες και δεν αποκλείεται να σημειωθούν τοπικές βροχές.\nΟι άνεμοι στρέφονται σε βοριάδες στα πελάγη και η θερμοκρασία θα αρχίσει να σημειώνει πτώση από τα βόρεια.\nOn 12 Οκτωβρίου 2020 12 Οκτωβρίου 2020 By stratos_avgerinosΣχολιάστε\nΨυχρό μέτωπο θα σαρώσει τη χώρα από τα δυτικά προς τα ανατολικά τις επόμενες ώρες, με ισχυρές βροχές και καταιγίδες, που θα συνοδεύονται από χαλαζοπτώσεις, θυελλώδεις ανέμους (παρουσία και υδροστρόβιλων) και έντονη κεραυνική δραστηριότητα. Ωστόσο, στις περισσότερες περιοχές της χώρας γρήγορα ο καιρός θα έχει βελτιωθεί έως κι αύριο το απόγευμα.\nΠιο αναλυτικά, γι’ αύριο Τρίτη 13/10/2020 αναμένουμε ισχυρές βροχές και καταιγίδες το ξημέρωμα στα δυτικά και κεντρικά τμήματα που μέχρι νωρίς το πρωί θα επηρεάσουν τη βόρεια κι ανατολική ηπειρωτική χώρα, ενώ παράλληλα στα δυτικά τα φαινόμενα θα εξασθενούν.\nΈως και το μεσημέρι, βροχές και καταιγίδες θα σημειωθούν και στα νησιά του Αιγαίου, ωστόσο, στην υπόλοιπη ανατολική και βόρεια χώρα ο καιρός θα βελτιώνεται.\nΜέχρι και το βράδυ τα φαινόμενα θα έχουν εξασθενήσει στα περισσότερα τμήματα, με εξαίρεση τα Δωδεκάνησα, την Ήπειρο, το Βόρειο Ιόνιο, τη Δυτική Στερεά και τη ΒΔ Πελοπόννησο, όπου ο άστατος καιρός θα παραμείνει, με τοπικές μπόρες ανά διαστήματα.\nΟι άνεμοι θα πνέουν στο Ιόνιο Δ-ΒΔ στα 5-6bf, ενώ στο Αιγαίο αρχικά θα πνέουν Ν-ΝΑ στα 8-9bf, στρεφόμενοι σε Δ-ΝΔ στα 6-7bf.\nΗ θερμοκρασία σε μικρή πτώση, κυρίως στα δυτικά τμήματα, δε θα ξεπεράσει τους 20-22 °C, ενώ στην υπόλοιπη χώρα οι μέγιστες θα αγγίξουν τους 25-27 °C.\nΑΘΗΝΑ: Πύκνωση των νεφώσεων με μπόρες και σύντομη, αλλά ισχυρή καταιγίδα, κυρίως στα δυτικά και βόρεια τμήματα του λεκανοπεδίου τις πρωινές ώρες, συνοδεία δυνατού νοτιά. Γρήγορα ο καιρός, ωστόσο, θα βελτιωθεί και θα επικρατήσει ηλιοφάνεια με λίγες νεφώσεις. Οι άνεμοι αρχικά θα είναι Ν-ΝΔ στα 7-8bf, στρεφόμενοι σε Δ-ΝΔ στα 6bf. Η θερμοκρασία θα κυμανθεί από 19 έως 25 °C.\nΘΕΣΣΑΛΟΝΙΚΗ: Νεφώσεις με βροχές και τοπικές καταιγίδες, κυρίως στα ανατολικά τμήματα, όπου τα φαινόμενα ίσως είναι ισχυρά και γρήγορη βελτίωση στη συνέχεια. Οι άνεμοι θα πνέουν αρχικά Ν-ΝΑ στα 5-6bf με εξασθένηση. Η θερμοκρασία θα κυμανθεί από 19 έως 23 °C.\nΣτο χάρτη θα δείτε ενδεικτικά που υπάρχει πιθανότητα να εμφανιστούν σίφωνες θαλάσσης (υδροσίφωνες) έως κι αύριο το μεσημέρι.\nOn 11 Οκτωβρίου 2020 By stratos_avgerinosΣχολιάστε